Ini 10 Petua Tradisional Merawat Pelbagai Masalah Kesihatan & Kecantikan

Petua tradisional merupakan salah satu alternatif yang digunakan orang ramai selain mendapatkan rawatan dari pakar kesihatan. Ia merupakan kaedah yang menggunakan bahan-bahan yang mudah didapati seperti bahan masakan yang ada di ruang dapur anda bagi merawat masalah kesihatan yang timbul.
Tidak dinafikan petua ini, ada kalanya memberikan kesan yang baik dan kesembuhan kepada masalah anda. Namun, ada juga memberi kesan sebaiknya. Maka, sebelum mencubanya adalah lebih baik mengenali tubuh badan anda terlebih dahulu selain, mendapatkan nasihat doktor.

Baca juga: “Aduhhh~ Bisanya Badan. Ini Mesti Nak Demam!” – Rawat Demam Urat Dengan Petua Mudah Ini
TIPS PETUA-PETUA TRADISIONAL UNTUK KESIHATAN

Tips-tips di bawah ini adalah biasanya petua-petua dari orang-orang tua. Bagi petua dan ubat terbaik, tentulah mesti mengikut cara perubatan Islam yang terutamanya makan makanan yang disunatkan oleh Nabi Muhammad S.A.W.

Di bawah ini hanyalah petua-petua alternatif, jika tidak kedapatan bahan-bahan makanan sunnah ataupun tidak mampu untuk membelinya.
1. ANAK-ANAK KENCING MALAM

Jika anak anda selalu saja kencing malam, cubalah jangan memberinya minum air bila hampir waktu tidur atau latihlah ia bangun bila merasa hampir hendak kencing.
Sekiranya caranya tidak berjaya ibu-ibu boleh gunakan minyak zaitun.

Suamkan minyak zaitun.
Kemudian sapu dibahagian ari-arinya dan cubalah beberapa malam.

Jika tidak ada minyak ini gantikan dengan halba yang dipanaskan,

Panaskan halba.
Balut dengan kain.
Tuam di ari-arinya.

2. KHASIAT KAPUR SIRIH
Kapur sirih memang banyak gunanya selain dari untuk membuat kuih-muih, lontong ataupun untuk makan sirih. Di sini ditunjukkan beberapa panduan yang baik untuk menggunakan kapur itu.
A. BAIK MENYEMBUHKAN BISUL

Menyapukan sedikit kapur sirih kepada bahagian bisul disekelilingnya.

Nescaya, dalam masa dua hari bisul tadi akan segera mengering.
B. MENGHILANGKAN KUTIL ATAU MATA IKAN PADA TUBUH

Hiris kutil tadi sampai ke akarnya dengan menggunakan pisau bersih.
Kemudian sapulah dengan kapur sirih tadi.
Sapukan beberapa kali hingga kutil tadi hilang terus dan tidak akan tumbuh lagi.

3. MENGHILANGKAN PARUT

Bagi menghilangkan parut-parut yang menampakkan kesan buruk pada kulit muka atau dibadan, bolehlah anda mencuba petua ini. Jika anda menggunakan kayu api untuk memasak makanan, (terutama di desa-desa):

Kayu api yang sedang menyala itu akan mengeluarkan buih dihujung yang tidak terbakar itu.
Buih yang terdapat pada kayu api itu, hendaklah diambil.
Lalu, disapukan kepada parut-parut yang terdapat dianggota badan anda.
Lakukan beberapa kali.

4. HAPUSKAN KELEMUMUR

Ambil beberapa biji buah mengkudu masak, basuh dan tumbuk sehingga hancur.
Kemudian, disapu pada kepala sambil digosok-gosok.
Amalkan seminggu 2 kali sebelum mandi.

5. MENGHILANGKAN PANAU

Ambil lengkuas sebesar ibu kaki, dibuang kulit arinya dan dicuci bersih.
Kemudian tumbuk sehingga hancur lalu dibungkus dengan kain perca dan diikat kemas-kemas.
Gosokkan pada kulit berpanau.

6. KUKU MENCENGKAM

Sakit pada ibu jari kaki akibat cengkaman kuku masih dapat diatasi. Jika anda menghadapi masalah untuk mengatasi cengkaman kuku yang menyakitkan itu,

Ketika memotong kuku janganlah dikorek tepinya lagi.
Cuba belah kuku ibu jari disebelah tengah anggaran sikit sahaja untuk mengelakkan kuku terus tumbuh ditepi tetapi tumbuh ditengah tempat anda membelahnya.
Jangan dibelah kuku itu dahulu tetapi cuba merawatnya hingga sembuh, jika kuku menjadi buruk seperti sudah bengkak dan menanah.
Caranya bungkus ibu jari kaki itu dengan inai yang sudah ditumbuk lumat dan amalkan sehingga sembuh.

7. GIGI TERLIHAT LEBIH PUTIH
Ada satu cara untuk memulihkan gigi anda iaitu dengan menggunakan garam halus sahaja.

Mula-mula ambil garam halus sebanyak 1 sudu.
Campurkan dengan titisan air tapi ingat jangan terlalu banyak memadai lembab saja memudahkan anda mencoleknya.
Kemudian gosoklah garam tadi pada gigi anda. Sebaik-baiknya gunakan berus gigi yang rapat.
Beruslah berulang kali dan ulangi selama satu hingga dua minggu.

Hasil yang anda perolehi ialah mendapat deretan gigi yang putih bagaikan mutiara.
8. RAMBUT

A. RAMBUT LEBAT & PANJANG
 Rambut yang lebat dan panjang sentiasa menjadi idaman setiap orang. Untuk itu ada cara yang paling mudah yang boleh anda amalkan. Amalkan sekurang-kurangnya seminggu sekali.

Mula-mula ambil beberapa batang serai dan tumbuk sehingga pecah.
Rebus serai itu sehingga mendidih.
Apabila air serai itu sejuk, sapukan rata-rata kepada rambut anda. Seelok-eloknya ramas pada bahagian kulit kepala.
Setelah lebih kurang dua jam barulah dibasuh seperti biasa.

2. RAMBUT GUGUR & NIPIS
Jika rambut anda selalu gugur serta nipis, cuba amalkan petua ini. Amalkan dua kali seminggu. Insya Allah, anda akan nampak perubahannya.

Ambil beberapa biji buah keras dan bakar sehingga bewarna kekuningan.
Tumbuk buah tadi sehingga hancur dan campurkan dengan minyak kelapa.
Pada setiap pagi, sebelum mandi sapukan bahan tadi pada rambut dan biarkan selama 30 minit.
Cuci rambut seperti biasa.

9. KULIT BERKEDUT

Ambil sebatang lobak merah, bersihkan dan parut.
Campurkan sebiji kuning telur dan secamca besar tepung jagung.
Bahan ini dikacau hingg sebati.
Setelah itu bolehlah dilumurkan pada kulit muka.
Lakukan sekali sehari pada waktu malam.
Cucilah muka ketika hendak tidur dengan air suam.

Amalkan selalu Insya Allah berkesan.
10. MENJADIKAN WAJAH BERSERI
Kebiasaannya, setiap orang mahukan wajah licin terutamanya kaum wanita. Anda tidak perlukan modal yang besar.

Basuh beras dan toskan airnya.
Goreng tanpa minyak hingga hangus kemudian tumbuk halus seperti serbuk.
Simpan di dalam botol.
Apabila hendak digunakan ambil sedikit dan campurkan dengan air limau nipis.
Gosok pada muka dan biarkan kering.
Setelah itu cuci muka hingga bersih.

Sumber: Facebook Ari Pasola


Petua Tradisional Khas Buat Susuk Tubuh Perawan, Barulah Lebih Berkeyakinan!

Wahai wanita perawan di luar sana, bukankah molek sekiranya tubuh badan anda dijaga sebaik-baiknya. Tugas siapa lagi yang menjaga tubuh anda, kalau bukan diri sendiri. Banyak manfaatnya. Maka, elok juga sekiranya anda mengamalkan beberapa petua tradisional yang dikongsikan ini.
Namun begitu, jangan pula setelah berkahwin habis ditinggalkan amalan-amalan ini. Bukankah lebih mulia menghiaskan diri buat tatapan suami sendiri. Justeru itu, mari ikuti beberapa petua tradisional yang khusus untuk si perawan.

Baca juga: Ini 8 Langkah Yang Betul Untuk Urut Kaki Sendiri, Dapat Hilang Lenguh!
PETUA CANTIKKAN DIRI BUAT ANAK DARA

Dalam masyarakat tradisi Melayu, terdapat banyak petua-petua untuk perawan (anak dara) yang elok dilakukan agar sentiasa dipandang menarik, menawan dan cepat dipinang orang. Ini juga merupakan petua-petua yang boleh diamalkan terus oleh wanita yang telah berkahwin dan telah mempunyai anak.

Petua-petua berikut adalah koleksi dari berbagai pengalaman dan tulisan.
PETUA-PETUA TRADISIONAL KHAS UNTUK PERAWAN

1. BANGKIT BERSAMBUT
Apabila mahu tidur malam, duduk berlunjur dan rebahkan badan ke tilam tanpa menongkatkan badan dengan tangan.
Hendak bangkit dari tidur, lunjurkan kaki dan bangunlah tanpa menongkatkan badan dengan tangan. Cecah ibu jari kaki dengan kedua tangan.
2. WAJAH SUCI
Sekiranya anda membasuh muka apabila bangun pagi, elakkan dari mencucinva menggunakan sebarang alat pencuci atau mengesat muka dengan sebarang pengesat. Biarkan air itu kering sendiri pada muka.
Jika mengambil air sembahyang pun, usahlah dikesat air itu biarkan ia kering sendiri. Ini berfaedah mengekalkan kecantikan asli wanita. Menjadikan muka bercahaya dan segar kerana pelembap asli muka tidak dibuang.
3. MENYEGARKAN PAYUDARA
Ketika mandi terutamanya di awal pagi, cucurkan air pancuran atau air paip ke atas kedua-dua belah payudara. Agar ia sentiasa subur dan segar serta tidak mudah jatuh.
4. TAMAN SEMERBAK MEWANGI
Amalkan makan makanan yang segar seperti ulam-ulam yang wangi baunya dan sayur-sayuran yang wangi sejak dari perawan. Amalkan sentiasa.
 Nafas dan badan juga akan menjadi wangi. Petua ini telah diketahui sejak beribu tahun yang lampau.
5. LUBANG JARUM

Latih otot penahan kencing, seolah-olah seperti menahan dan hendak buang air kecil dengan kemutkan berulang-ulang. Kemudian kemutkan pula otot dubur seolah-olah mahu menahan dari buang air besar, berulang-ulang juga.
Jika boleh jadikan ia amalan setiap hari.
6. SUARA PERINDU
Elakkan dari banyak memakan makanan yang pedas-pedas atau yang agak panas. Selalu minum air asam jawa.
Berlatih bercakap dengan mengawal nada suara, jangan dilepaskan suara sewenang-wenangnya. Dikatakan bahawa suara perawan adalah bagai bunyi seruling yang merdu.
7. MENGURUT PANGKAL BUNTING PADI
Biasakan mengurut di pangkal betis, iaitu dengan cara menekan dan memicit kawasan antara urat keting dan buah betis. Lakukan selalu, kerana ini baik untuk mempertingkatkan prestasi kepekaan rasa apabila jima’ setelah berkahwin nanti.
8. PAYUDARA MONTOK
Elakkan dari meniarap di atas lantai sama ada di waktu siang atau malam. Hal ini kerana, meniarap dilantai akan mengendurkan payudara anda.
Sumber: Facebook Dr. Amirul Amin


Petua Untuk Elak Kucing Berak Merata, Hanya Guna Bawang Putih & Serai Sahaja

Kucing adalah haiwan kegemaran hampir setiap orang di muka bumi ini. Tetapi ada satu benda yang memang ramai sangat alah dengan haiwan ini adalah najisnya! Kalau kucing sendiri boleh ajarkan nak membuang dekat mana, tapi kalau kucing orang atau kucing liar dekat luar rumah itu, pening juga nak fikirkan.
Haiwan ini pula, bila dah berak di satu tempat itu, gerenti akan datang lagi. Jadi, macam mana nak elak kucing berak di tempat yang sama atau nak halau kucing itu supaya tak datang terus dah rumah anda? Ini petua yang dikongsikan oleh @zuriaty_musa.

Baca juga: 5 Restoran Makanan Korea Yang Selalu Penuh Setiap Kali Hujung Minggu, Wajib Pergi!

PETUA UNTUK ELAK KUCING BERAK MERATA
Siapa tak marah, bangun sahaja pagi terbau aroma taik kucing. Lagi bertambah marah apabila kucing itu milik jiran tapi nak buat macam mana kucing kan. Nak marah pun tak boleh, nak bergaduh dengan jiran lagi lah tak boleh.

Bahan-bahan:

2 labu bawang putih
3 atau 4 batang serai
Botal spray

Bawang putih itu perlu dikupas kulit manakala serai pula perlu dipotong secara kecil-kecil.

Masukan kesemua bawang putih dan serai tadi ke dalam blender.

Apabila telah hancur, masukan air ke dalam blender dan blender sekali lagi.

Setelah itu, tuangkan ke dalam botol spray tetapi perlu ditapis tau. Sebab nak air sahaja.

Dah boleh guna, spray kat tempat yang selalu kucing bermain atau pernah berak. Dah siap!
Selamat mencuba semua.
VIDEO PENUH

 @zuriaty_musa
Ramuan hebat utk suami amalkan supaya tenaga dalam jadi power tapi org ppuan pun boleh amalkan . Masa nak amalkan kena baca Ya Mutakkabbir 10kali dalam satu nafas . Insyallah tenaga jadi kuat dan padu . Cubalah mana tahu dengan asbab ini hubungan suami isteri lagi bahagia #tipssuamiisteribahagia #tiktokguru #kaktysukashare #bawangputih
 ♬ original sound – 𝗔𝗥𝗔𝗕𝗠𝗨𝗦𝗜𝗖

Sumber: Tiktok zuriaty_musa


Petua Wangikan Rumah Menggunakan Tumbuhan Semulajadi

Tetamu datang rumah buat muka macam ni? Oh tidak!

Petua Wangikan Rumah
Bau selepas memasak, bilik yang tertutup atau bau rak kasut kasut pasti akan menghasilkan bau yang kurang menyenangkan. Selain itu rumah yang tiada aliran udara yang baik dan sentiasa tertutup juga akan menghasilkan bau masam dan kepam.
Jika anda tinggal di kawasan kampung yang mempunyai halaman atau ruang yang luas pasti bau tidak menjadi masalah. Bayangkan anda tinggal di rumah flat atau apartment tanpa balkoni. Boleh sesak dada dibuatnya. Walaupun banyak pewangi rumah yang dijual di pasaran namun kadang-kala ia tidak membantu.

Cara semulajadi
Tahukah anda tumbuhan dari alam semulajadi mempunyai bau dan haruman tersendiri? Tumbuhan semulajadi ini tidak hanya terdiri daripada bunga-bungaan sahaja malah rempah-ratus juga mempunyai wangiannya tersendiri. Ingin tahu apakah tumbuhan tersebut? Teruskan membaca.

Daun pandan bukan untuk nasi lemak je tau!
1. Daun Pandan
Ini petua wangikan rumah yang pertama. Rasanya ramai orang sudah tahu. Cuba ambil beberapa helai daun pandan kemudian racik atau cincang halus bersama beberapa kuntum bunga-bungaan. Jadikan seperti pot pouri. Kemudian gantung atau letakkan di sudut rumah agar wangian daun pandan tersebut merebak ke seluruh rumah. Selain boleh mewangikan rumah, bau daun pandan juga amat dibenci oleh lipas.

Manfaat dari alam semulajadi

2. Kulit kayu manis dan bunga cengkih
Kayu manis dan bunga cengkih bukan untuk buat masak sahaja. Ia juga boleh digunakan sebagai petua wangikan rumah.
Tahukah anda kulit kayu manis dan bunga cengkih boleh menggantikan sabun pencuci lantai? Caranya mudah sahaja. Ambik segenggam kulit kayu manis beserta bunga cengkih dan rebus sehingga mendidih. Apabila sejuk, gunakan air rebusan tersebut untuk mengemop lantai dan kabinet. Rempah ratus ini mempunyai haruman dan kesegaran tersendiri. Di samping wangikan rumah, duit pun jimat.

Buah limau purut mempunyai 1001 kegunaan

3. Buah limau purut
Seperti umum ketahui, buah limau purut memang banyak kegunaannya. Ada yang guna untuk perubatan, masakan dan juga mandian. Malah buah limau purut juga berfungsi untuk mengatasi masalah kelemumur.
Walaupun sinonim di dapur, ia boleh digunakan sebagai salah satu petua wangikan rumah juga. Bau kesegaran dari limau purut mampu untuk mengharumkan bau bilik yang tertutup.
Caranya adalah potong beberapa biji buah limau purut dan letak di dalam bilik. Biarkan selama beberapa jam dan rasakan haruman limau purut di segenap inci bilik.

Bunga kenanga kuning yang cantik
4. Bunga kenanga
Petua wangikan rumah ini jarang-jarang kita dengar. Bunga kenanga agar sukar untuk dicari zaman sekarang. Namun tahukah anda bunga kenanga mengeluarkan bau yang wangi dan lembut. Selain bunga kenanga, bunga mawar yang segar juga boleh digunakan sebagai pewangi rumah semulajadi malah boleh dijadikan dekorasi rumah.

Siapa kata kesegaran pudina hanya untuk mulut?
5. Daun pudina
Ini petua wangikan rumah yang terakhir. Selalu kita dengar ubat gigi dengan kesegaran pudina. Tapi kali ini rumah atau bilik dengan kesegaran daun pudina. Caranya adalah dengan merendam beberapa helai daun pudina di dalam bekas dan letakkan di tengah-tengah rumah. Daun pudina akan menghasilkan bau yang segar. Untuk pengetahuan, daun pudina yang direndam boleh bertahan selama 2-3 hari.

Harapan kami
Selain petua-petua di atas, perkara paling penting sekali untuk meharumkan rumah adalah memastikan rumah sentiasa di dalam keadaan yang bersih dan selesa.  Bila mainan anak berselerak, ajarkan mereka kemas semula. Didik anak jaga kebersihan dari kecil lagi.
Jangan lupa juga untuk sentiasa buka tingkap agar udara segar masuk ke dalam rumah. Bila rumah bersih, barulah selesa untuk amalkan gaya hidup sihat.
Sekian tips dan petua wangikan rumah dari kami.
Selamat mencuba!


“Phatta Bukan Muslim, Tapi Dia Tunjuk Maksud Sebenar Amanah Bekerja”- Lelaki Ini Sedih Cleaner Ofis Meninggal Dunia

Cuba ambil masa sebentar untuk melihat di sekeliling anda. Pasti anda akan menyaksikan pelbagai tindak-tanduk manusia yang begitu sibuk melaksanakan kerja bagi menyara kehidupan mereka. Ada yang begitu tekun dan amanah dalam tanggungjawab yang diberikan, ada pula yang hanya sambil lewa asalkan kerjanya siap.
Bagi lelaki ini pula, pengenalan singkat bersama seorang tukang cuci yang bernama Phatta, di pejabatnya telah banyak memberikan kesedaran pada diri. Phatta merupakan seorang yang begitu amanah dalam menyelesaikan tugasnya sehingga menimbulkan perasaan malu pada lelaki itu.

Baca juga: [VIDEO] “Mata Ayah Tak Berapa Nampak..” Setiap Hari Sahabat Pimpin Tangan Ayah Ke Masjid, Netizen Tersentuh!
DIA PERNAH GUNA BERUS GIGI HILANGKAN KESAN KOTOR PADA KARPET

Sebelum Phatta bertemu ajalnya, dia juga seorang pekerja yang sangat tekun. Dia tidak pernah mengeluh dan culas ketika bekerja dalam memenuhi syif kerjanya selama 12 jam itu.

Phatta. Orang Nepal. Cleaner di tempat kerja lama. Baru dua tahun kerja di Malaysia dah sekurang-kurangnya boleh berkomunikasi dalam bahasa Melayu.
Sepanjang 8 tahun kerja, sudah ada bersilih ganti cleaner di awalnya. Rata-rata cleaners kurang komitmen kerja, lepas mengemas, lebih banyak duduk di pantry main telefon.
Tetapi apabila diganti dengan Phatta, dia bekerja umpama tak ada waktu rehat. Tenaga dan fokusnya luar biasa.
Seawal 8 pagi sudah mula mengemas pejabat lain. Kadang dia terpaksa tunggu lama depan pintu pejabat sebab lewat dibuka, dia menunggu lama depan pintu, tanpa sedikit pun dengar dia mengeluh.
Sejurus masuk ke pejabat kerjanya tangkas, tanpa henti. Pernah pulang lewat selepas maghrib, nampak dia sedang bersihkan kawasan parking, menghabiskan syif 8 pagi – 8 malam.
SAYA RASA MALU SETIAP KALI LIHAT DIA BEKERJA
Gambar hiasan: Wirestock – Freepik.com
Yang paling membekas dalam memori ialah pernah lihat dia guna berus gigi untuk hilangkan kesan kotor degil di karpet pejabat, lap bahagian belakang langsir. Vakum surau dan lap bawah meja!
Seakan semua tempat di pejabat, telah ada cap jari Phatta.
Saya rasa malu setiap kali lihat Phatta bekerja, rasa seolah dia kerja lebih kuat, lebih banyak. Saya selalu ambil peluang berbual dengan Phatta di pantry, nak kenal beliau lebih lanjut.
Selepas setahun tinggalkan pejabat. Sedikit terputus hubungan. Saya pernah banyak kali ajak beliau makan tengah hari bersama, tetapi dia menolak, bawa bekal masak dari rumah katanya. Hari terakhir di pejabat saya kata nanti kita perlu keluar makan sama ya.
BERITA DUKACITA DIMAKLUMKAN BAHAWA PHATTA TELAH MENINGGAL DUNIA…
Hari ini dapat mesej (yang dipanjangkan kepada saya oleh sahabat di pejabat lama), sangat mengejutkan dan menyedihkan.
“𝘋𝘦𝘢𝘳 𝘢𝘭𝘭, 𝘢𝘴 𝘺𝘰𝘶 𝘮𝘢𝘺 𝘬𝘯𝘰𝘸, 𝘗𝘩𝘢𝘵𝘵𝘢 – 𝘰𝘶𝘳 𝘰𝘧𝘧𝘪𝘤𝘦 𝘤𝘭𝘦𝘢𝘯𝘦𝘳, 𝘧𝘦𝘭𝘭 𝘪𝘭𝘭 𝘦𝘢𝘳𝘭𝘪𝘦𝘳 𝘵𝘩𝘪𝘴 𝘸𝘦𝘦𝘬. 𝘏𝘦 𝘸𝘢𝘴 𝘣𝘳𝘰𝘶𝘨𝘩𝘵 𝘵𝘰 𝘵𝘩𝘦 𝘤𝘭𝘪𝘯𝘪𝘤 𝘰𝘯 𝘛𝘶𝘦𝘴𝘥𝘢𝘺 𝘢𝘯𝘥 𝘸𝘢𝘴 𝘳𝘦𝘤𝘶𝘱𝘦𝘳𝘢𝘵𝘪𝘯𝘨 𝘢𝘵 𝘩𝘰𝘮𝘦. 𝘜𝘯𝘧𝘰𝘳𝘵𝘶𝘯𝘢𝘵𝘦𝘭𝘺, 𝘺𝘦𝘴𝘵𝘦𝘳𝘥𝘢𝘺 𝘩𝘪𝘴 𝘤𝘰𝘯𝘥𝘪𝘵𝘪𝘰𝘯 𝘸𝘰𝘳𝘴𝘦𝘯𝘦𝘥, 𝘩𝘦 𝘴𝘵𝘢𝘳𝘵𝘦𝘥 𝘤𝘰𝘯𝘷𝘶𝘭𝘴𝘪𝘯𝘨 𝘢𝘯𝘥 𝘧𝘦𝘭𝘭 𝘪𝘯𝘵𝘰 𝘤𝘰𝘮𝘢 𝘪𝘯 𝘵𝘩𝘦 𝘢𝘧𝘵𝘦𝘳𝘯𝘰𝘰𝘯. 𝘚𝘢𝘥𝘭𝘺, 𝘐 𝘸𝘢𝘴 𝘫𝘶𝘴𝘵 𝘪𝘯𝘧𝘰𝘳𝘮𝘦𝘥 𝘣𝘺 𝘩𝘪𝘴 𝘴𝘶𝘱𝘦𝘳𝘪𝘰𝘳 𝘵𝘩𝘢𝘵 𝘩𝘦 𝘱𝘢𝘴𝘴𝘦𝘥 𝘢𝘸𝘢𝘺 𝘦𝘢𝘳𝘭𝘪𝘦𝘳 𝘵𝘩𝘪𝘴 𝘦𝘷𝘦𝘯𝘪𝘯𝘨. 𝘔𝘢𝘺 𝘩𝘪𝘴 𝘴𝘰𝘶𝘭 𝘣𝘦 𝘨𝘳𝘢𝘯𝘵𝘦𝘥 𝘦𝘵𝘦𝘳𝘯𝘢𝘭 𝘳𝘦𝘴𝘵 𝘢𝘯𝘥 𝘱𝘦𝘢𝘤𝘦.”
Hantaran mesej dukacita itu menjelaskan, bahawa Phatta telah jatuh sakit pada awal minggu itu. Dia telah dibawa ke klinik pada hari Selasa dan sambung rehat di rumahnya.
Malangnya, semalam keadaannya menjadi bertambah teruk di mana, dia jadi kejang sebelum jatuh koma pada tengah hari itu. Kemudian, dia telah dimaklumkan oleh orang atasannya yang Phatta telah meninggal dunia pada petang itu.
Phatta bukanlah Muslim, tetapi berkenalan dengannya mengajar diri saya tentang maksud amanah dalam kerjaya.
Credit gambar & penulisan: Ezry Fahmi
Semoga kisah yang penuh tauladan ini dapat memberikan kesedaran pada diri para pembaca mengenai amanah-amanah yang diberikan. Lakukan tugas anda sebaik mungkin kerana tanggungjawab itu berat dan tidak boleh diambil ringan.
Sumber: Facebook Orang Wangsa Maju


Philips Steam Generator Jamin Tiada Kesan Bakar Pada Pakaian

Kerja menggosok pakaian bukanlah kegemaran semua.
Lebih-lebih lagi ketika mengejar masa untuk ke tempat kerja, menggosok baju yang banyak kedutan memerlukan masa lebih lama.

Membantu rakyat Malaysia menyelesaikan tugas menggosok baju penuh gaya, Philips memperkenalkan siri PerfectCare Steam Generator 7000 – Hero Model-PSG7130.

Siri PerfectCare Steam Generator 7000 direka untuk keselesaan dan kemudahan anda untuk mendapatkan gosokan terbaik serta pantas dengan wap automatik.

Dengan teknologi OptimalTEMP, anda akan mendapat hasil gosokan terbaik dengan satu tetapan suhu paling ideal.

Dengan adanya teknologi OptimalTEMP juga, Philips menjamin tiada kesan terbakar pada semua jenis fabrik yang boleh diseterika apabila ditinggalkan tanpa pengawasan.
Anda boleh meninggalkannya dengan selamat pada pakaian atau papan seterika.
Kuasa stim berkuasa pada siri PerfectCare Steam Generator 7000 juga mampu menghilangkan kesan lipatan pada baju, menjadikan kerja menggosok lebih mudah.
Siri PerfectCare Steam Generator 7000 direka ringan pada berat hanya 800g dan selesa dipegang.
Ia turut dilengkapi teknologi tapak SteamGlide Elite bagi memudahkan seterika meluncur untuk menghilangkan kedutan degil dan sesuai digunakan untuk menggosok pada apa jua jenis permukaan atau secara menegak seperti langsir atau baju raya untuk ahli keluarga.

Ia turut disertakan tangki air boleh tanggal berkapasiti 1.8 liter yang mudah untuk diisi semula.
Bagi memanjangkan jangka hayat seterika, siri PerfectCare Steam Generator 7000 dilengkapi ciri Easy De-Calc selain automatik dimatikan apabila seterika dibiarkan tanpa pengawasan dan disertakan kunci keselamatan bagi memudahkan ia dibawa ke mana sahaja.
Layari laman web Philips untuk maklumat lanjut mengenai siri PerfectCare Steam Generator 7000 daripada Philips ini.


#PICKids: Senarai Kumpulan Kanak-Kanak Layak Terima Suntikan Vaksin Covid-19

Sebelum ini, Kementerian Kesihatan Malaysia (KKM) telah meluluskan pemberian vaksin Covid-19 kepada kanak-kanak berumur 5 hingga 11 tahun.
Menurut Ketua Pengarah Kesihatan, Tan Sri Dr. Noor Hisham Abdullah, keputusan dibuat melalui Mesyuarat Pihak Berkuasa Kawalan Dadah (PBKD) kali ke-368 yang bersidang pada 6 Januari 2022.

Baca juga: Ibu Bapa Tak Perlu Risau, Vaksinasi Kanak-Kanak 5-11 Tahun Selamat – Pakar
SENARAI KUMPULAN KANAK-KANAK LAYAK TERIMA SUNTIKAN VAKSIN
Terbaharu, menerusi hantaran Facebook rasmi milik Jawatankuasa Khas Jaminan Akses Vaksin COVID-19 (JKJAV), terdapat senarai kanak-kanak yang akan diberi keutamaan untuk menerima suntikan vaksin Covid-19 jenis Comirnaty 10mcg Concentrate.

Kumpulan kanak-kanak yang manakah yang akan diberi keutamaan dalam #PICKids?

Siapa yang layak:

Kanak-kanak berumur 5 hingga bawah 12 tahun disarankan menerima vaksin Covid-19

Siapa yang tidak layak:

Ada sejarah reaksi alahan teruk terhadap ubat, makanan
Reaksi alahan dalam masa 72 jam terhadap dos vaksin pertama atau mana-mana kandungan vaksin Covid-19

Baca juga: [TERKINI] KKM Lulus Kanak-Kanak 5-11 Tahun Boleh Terima Vaksin!
Kerajaan akan memulakan Program Imunisasi COVID-19 bagi kanak-kanak 5 hingga bawah 12 tahun bermula Februari ini. Setakat ini hanya dos pediatrik vaksin Pfizer-BioNTech/Corminaty yang telah diluluskan untuk kanak-kanak kategori umur ini. Ia telah dibuktikan selamat dan berkesan.

*Jangan lupa daftarkan anak-anak jika layak menerima vaksin.
Sumber: Facebook JKJAV


Pihak Berkuasa Tempatan Selangor Tiada Kuasa Untuk Tutup Kilang

Berikutan kes Covid-19 yang semakin meningkat khususnya di negeri Selangor, ramai dalam kalangan rakyat yang tertanya-tanya mengapakah situasi ini berlaku walaupun sudah ‘lockdown’. Ada juga yang mengatakan bahawa punca kes jangkitan meningkat adalah kerana operasi kilang di Selangor yang masih dibuka.
Oleh kerana rakyat mempersoalkan mengapa kerajaan negeri iaitu Pihak Berkuasa Tempatan Selangor tidak menutup operasi kilang, mereka tampil memberikan kenyataan supaya rakyat mendapat gambaran yang lebih jelas.

KENAPA KILANG DI SELANGOR TAK DITUTUP?
Foto: MalaysiaKini
Kerajaan Tempatan dan Pengangkutan Awam Negeri Selangor mengeluarkan kenyataan untuk menjelaskan berkaitan kuasa Pihak Berkuasa Tempatan di Selangor terutamanya dalam hal menutup kilang bagi membendung penularan wabak COVID-19. Persoalan yang diajukan melibatkan penggunaan peruntukan Akta Kerajaan Tempatan 1976 [Akta 171], khususnya Seksyen 107(2), untuk menutup kilang dengan membatalkan lesen yang dikeluarkan oleh Pihak Berkuasa Tempatan.

Lesen pengoperasian kilang yang dikeluarkan oleh Pihak Berkuasa Tempatan adalah sebagaimana yang tertakluk di bawah Akta 171 sahaja dan tidak melibatkan hal ehwal kesihatan berkenaan pencegahan dan kawalan penyakit berjangkit yang mana undang-undang kesihatan berkenaan hal itu dikuatkuasakan oleh Kerajaan Persekutuan melalui Akta Pencegahan dan Pengawalan Penyakit Berjangkit 1988 iaitu Akta 342.

Sejak 18 Mac 2020, penentuan Tatacara Pengendalian Piawai ataupun SOP dipatuhi dikuatkuasakan melalui Akta 342. Ini termasuk Perintah Kawalan Pergerakan dan Perintah Kawalan Pergerakan Diperketatkan yang sedang dilaksanakan di hampir seluruh Negeri Selangor. Akta 342 memberi kuasa kepada Menteri Persekutuan melalui Seksyen 3(1) untuk melantik Pegawai Kesihatan ataupun mana-mana pegawai lain bagi tujuan menguatkuasakan usaha mengawal penularan wabak COVID-19.
PIHAK BERKUASA TEMPATAN TIADA KUASA TUTUP KILANG DI SELANGOR
Foto: SelangorKini
Pada 3 Mac 2021, Menteri Kesihatan dan Menteri Undang-Undang di Jabatan Perdana Menteri telah meminda Seksyen 2(1) Ordinan Darurat (Pencegahan dan Pengawalan Penyakit Berjangkit) Pindaan 2021 dan memperluaskan pegawai yang terlibat merangkumi Badan Berkanun dan Pihak Berkuasa Tempatan agar dapat turut bersama menjalankan penguatkuasaan ke atas Tatacara Pengendalian Piawai (SOP).
Harus diingatkan pindaan di atas bukan bermaksud Pihak Berkuasa Tempatan mempunyai kuasa untuk menutup kilang. Pindaan itu dibuat bagi membolehkan Pegawai Kesihatan Persekitaran di Pihak Berkuasa Tempatan membantu menjalankan penguatkuasaan SOP dan arahan Kerajaan Persekutuan. Kuasa tersebut masih di bawah Kerajaan Persekutuan.
Setakat ini salah satu usaha penutupan kilang dan pematuhan SOP dilaksanakan di bawah Op Patuh. Operasi tersebut telah dilaksanakan oleh suatu Jawatankuasa Koordinasi Penguatkuasaan Pematuhan SOP PKP COVID-19 (JKPS) yang diketuai oleh Kementerian Dalam Negeri yang mana Pihak Berkuasa Tempatan Negeri Selangor hanyalah salah satu anggota jawatankuasa. Berdasarkan laporan Polis DiRaja Malaysia, setakat 12 Julai 2021, sejumlah 39,604 pemeriksaan telah dijalankan dalam Op Patuh di Selangor dengan 768 kompaun dikeluarkan dan sebanyak 214 premis termasuk kilang telah diarah tutup.
Pada masa ini, hal perkara mengenai operasi sektor pengilangan dan pembuatan termasuklah semua peraturan membabitkan premis operasi bagi tujuan pengawalan COVID 19 adalah tertakluk kepada Akta 342 dan apa-apa arahan serta Tatacara Pengendalian Piawai (SOP) umum PKP/PKPB/PKPD yang ditetapkan oleh Majlis Keselamatan Negara (MKN).
Oleh yang demikian, bagi maksud Akta 342, Pihak Berkuasa Tempatan tidak mempunyai bidang kuasa sama ada untuk membatalkan, menamatkan atau menarik lesen atau kebenaran secara sewenang-wenangya terhadap mana-mana kilang di negeri Selangor.


‘Pikat’ Anak Yang Tak Suka Sayur Dengan Homemade Cheesy Veggie Balls Ini, Mesti Berselera!

Salah satu makanan yang menjadi ‘ketakutan’ anak adalah sayur! Setiap kali nak suap anak dengan makanan yang ada sayur, mesti mereka akan tolak habis-habisan. Kalau keadaan macam ini berlarutan sampai dewasa, macam mana anak nak ada kandungan fiber dan iron yang cukup dalam badan kan? Ternyata, si ibu kena ‘ubahsuai’ makanan yang mempunyai sayur supaya anak-anak pun mahu untuk makan makanan yang ada sayur! Bukan itu sahaja, boleh juga jadikan aktiviti memasak bersama anak ketika cuti sekolah ini.
http://www.nydailynews.com/

RESEPI HOMEMADE VEGGIE CHEESE BALLS (Sesuai untuk kanak-kanak)
Hari ni nak nak share dengan korang resepi veggie cheese balls untuk anak-anak. Sangat sesuai untuk anak-anak yang picky eater tengok sayur pun macam tengok hantu dan sesuai untuk tambah iron! Macam biasa ofcourse boleh frozen punya resepi ni!
Bahan-bahan HOMEMADE VEGGIE CHEESE BALLS ‘KIDS FRIENDLY’
www.facebook.com/aliaazizmy

1. Broccoli

2. Serbuk roti/ atau boleh goreng roti tanpa minyak atas pan sampai garing lepastu hancur2 kan.
3. Telur
4. Tepung serbaguna. Kalau takde boleh campurkan tepung gandum, tepung jagung, perasa kan dengan garam sikit siap.
5. Bayam
6. Cheedar cheese
Cara-cara
www.facebook.com/aliaazizmy
1. Steam kan broccoli sampai lembut.
www.facebook.com/aliaazizmy
2. Tos kan broccoli yg dah di steam. Cincang broccoli dan bayam halus-halus dan satu kan kesemua bahan dalam satu mangkuk.
3. Bentuk kan bulat dan goreng dalam api yang perlahan sehingga keperangan.

Dah siap!
www.facebook.com/aliaazizmy
Nota kaki : Untuk frozen kan, setelah buat bulat tu masuk kan dalam peti ais 1-2 jam sampai keras lepastu letak dalam ziplock. Bila nak masakan keluarkan dan goreng terus. Mudah sangat!
Sumber: Alia Aziz


Nak Jarakkan Kehamilan? Ketahui Dulu 9 Perkara Tentang Pil Perancang

“Patut tak makan pil perancang? Ada kesan sampingan? Haram ke? Nanti kalau nak mengandung semula macamana?”
Rasanya, inilah antara dilema wanita yang paling besar lepas berkahwin. Bukan menolak rezeki, tetapi cuma memikirkan yang terbaik untuk pendidikan dan masa depan anak-anak.

Foto kredit: theguardian.com
Berbanding kaedah implan atau suntikan, pil kontraseptif atau pil perancang dilihat sebagai kaedah mencegah kehamilan yang popular di kalangan wanita Malaysia. Sungguhpun begitu, masih ramai wanita masih berasa takut dan teragak-agak untuk mengambilnya. Ini kerana kita kurang didedahkan dengan fakta sebenar pil perancang akibat salah tanggapan yang berleluasa di media.

Berikut adalah antara perkara yang anda perlu tahu tentang pil perancang:

1. Apakah kandungan sebenar dalam pil perancang?
Pil perancang sebenarnya turut digelar sebagai pil hormon. Ya, ini pil yang dimakan oleh golongan ‘mak nyah’ untuk mendapatkan kulit mulus dan tubuh badan yang cantik bak wanita sebenar! Ia mengandungi hormon estrogen, dan ada yang digabungkan dengan hormon progestin.
2. Bagaimana pil perancang berfungsi?
Pil perancang berfungsi menghentikan proses ovulasi dan menjadikan anda tidak subur buat sementara waktu.
Hormon yang terdapat dalam pil perancang akan menghalang telur (ovum) daripada meninggalkan ovari atau menempel pada dinding rahim. Proses ini menyebabkan tiada telur yang dapat disenyawakan walaupun sperma mungkin berjaya memasuki rahim.
Selain itu, ia juga yang bertindak menebalkan mukus yang terdapat pada pangkal rahim (serviks). Tindakan ini menyukarkan sperma untuk menembusinya.
Sebagai tambahan, anda perlu memastikan bahawa anda tidak hamil sebelum mengambil pil perancang supaya tidak  menjejaskan  kandungan. Oleh itu, anda disarankan supaya mula mengambil pil perancang semasa hari ke-5 haid. Jika anda mendapati sedang hamil ketika memakannya, berhentilah serta-merta dan dapatkan nasihat doktor.
3. Apakah jenis pil perancang yang terdapat di pasaran?
a) Pil Kombinasi:
Pil jenis ini ialah pil yang biasa digunakan. Ianya mengandungi kedua-dua hormon estrogen dan progestin.
Antara jenama yang terdapat di pasaran ialah: Oralcon, Mercilon, Marvelon, Loette, YAZ, Yasmin. Yasmin adalah antara produk yang terbaru dan digemari ramai. Ia dipercayai kurang kesan sampingan walaupun harganya jauh lebih mahal.
Foto kredit: telegraph.co.uk
Ramai pengguna bersetuju bahawa pil perancang jenama Yasmin tidak mempunyai kesan berat badan berlebihan, tidak menjejaskan putaran haid, dan tidak mengurangkan perasaan berahi dalam hubungan intim.
Sungguhpun pil-pil jenis ini dapat dibeli dari farmasi, pastikan anda membelinya dari farmasi yang berdaftar dan mengikut arahan pada paket.
b) Pil Mini
Pil mini dipreskripsi oleh doktor khas untuk mereka yang menyusukan bayi. Jenama yang biasa didengar ialah Norriday dan Cerazette.
Berbeza dengan pil kombinasi, pil jenis ini tidak boleh dibeli sewenang-wenangnya dari farmasi kerana boleh memudaratkan jika disalahguna. Pil ini berinteraksi dengan beberapa jenis ubat seperti antibiotik, ubat sawan, arthritis, dan ubat tidur.
Foto kredit: mims.com
4. Perlukah preskripsi doktor?
Sekiranya anda berumur 35 tahun ke atas atau pernah mengalami sebarang penyakit, anda seharusnya merujuk kepada preskripsi doktor.
Walaupun sesetengah pil perancang boleh dibeli dari farmasi, sebaik-baiknya dapatkanlah nasihat daripada mereka yang lebih arif sekiranya anda berhasrat untuk memulakan pengambilannya.
Sewaktu anda membawa bayi ke klinik kerajaan untuk pemeriksaan berkala, biasanya jururawat akan bertanya sama ada anda berhasrat untuk merancang kehamilan seterusnya. Jangan malu bertanya untuk mendapatkan maklumat lanjut tentang kaedah pencegahan kehamilan yang selamat.
5.Adakah semua wanita boleh mengambilnya?
Kebanyakan wanita yang normal dan sihat tubuh badan boleh mengambil pil perancang, cuma perlu mencari yang sesuai.
Anda tidak digalakkan mengambil pil ini sekiranya anda merokok, mengalami penyakit seperti darah tinggi, kencing manis, migrain, kanser, sawan, masalah salur darah, atau penyakit hati.
6. Apakah kesan sampingannya?
Pil perancang mempunyai kesan sampingan, namun ia sepatutnya bersifat minimal dan sementara.
Antara kesan sampingan yang biasa dirasai seawal pengambilannya ialah mual, loya, kegatalan, rasa kurang berahi, ‘fluid retention’ atau ‘gemuk air’, ketegangan payudara, dan kuguguran rambut. Kitaran haid juga mungkin akan menjadi tidak tetap dan jumlah darah haid yang keluar selalunya berkurangan.
Ini adalah antara respon tubuh badan anda dalam proses menyesuaikan diri.
Menurut laman web kesihatan, WebMD, anda dinasihatkan untuk meneruskan penggunaan pil perancang yang sama selama 3 bulan sebelum membuat keputusan untuk mencuba produk pil perancang lain.
Tetapi, jika terdapat tanda serius seperti sesak nafas, batuk berdarah, gangguan penglihatan, dan pendarahan, hentikan pengambilannya dan rujuklah pada yang pakar.
7. Bolehkah wanita kembali hamil selepas menghentikan pengambilannya?
Ya, anda boleh kembali hamil kerana pil perancang adalah pencegah kehamilan yang bersifat sementara. Secara teknikalnya, ia hanya bertahan selama 24 jam. Sebab itulah anda mesti memakannya pada masa yang sama setiap hari.
8. Sejauh manakah keberkesanannya?
Kebanyakan produk mendakwa pil perancang ini berfungsi sehingga 99%. Tetapi, kata kunci di sini ialah disiplin. Pil perancang hanya berupaya menghasilkan keberkesanan maksimum apabila diambil pada waktu yang sama setiap hari.
Oleh itu, bagi wanita yang pelupa atau tidak suka memakan ubat, barangkali anda boleh mempertimbangkan cara pencegahan kehamilan yang lain seperti suntikan atau implan. Kaedah ini juga mula diminati ramai.
Satu perkara yang anda perlu beri perhatian ialah, apabila anda berhenti daripada mengambil pil perancang setelah beberapa ketika, tubuh anda akan membuat ‘pelarasan’ baru. Sewaktu ‘pelarasan’ ini, tubuh anda boleh menjadi sangat subur berbanding biasa!
Oleh itu, anda harus mengelak daripada ‘berehat seketika’ atau ‘terlupa’ mengambilnya. Sistem ‘pelarasan’ tubuh ini mampu menjadi caca marba!
9. Bagaimana pandangan Islam dalam isu ini?
Kebanyakan ahli ilmuan Islam termasuklah badan yang bertanggungjawab seperti Jabatan Agama Islam Wilayah Persekutuan (JAWI) dan Jabatan Agama Islam Selangor (JAIS) berpendapat bahawa hukum mengambil pil perancang adalah harus dengan syarat mendapat kebenaran suami.
Memetik ungkapan daripada sebuah akhbar tempatan, Dr Harlina Siraj mengatakan bahawa Islam tidak mengharamkan kaedah pencegahan kehamilan yang tidak kekal. Antaranya termasuklah pil perancang, suntikan, atau penggunaan kondom. Menurutnya, ia hanya berfungsi melewatkan kehadiran zuriat agar pasangan lebih bersedia dan ia bukanlah bersifat kekal.
Sebagai tambahan, ada pendapat menganggap ianya tidak dibenarkan sekiranya kita melihat kelahiran bayi sebagai sesuatu yang menyempitkan rezeki kita. Pengambilannya juga tidak boleh diteruskan jika memudaratkan diri atau rumahtangga.
Merancang Keluarga Secara Berhemah
Foto Kredit: lifesitenews.com
Dalam era moden ini, perancangan keluarga adalah satu usaha penting walaupun untuk pasangan yang baru bernikah. Namun, dalam usaha merancang kehamilan, kita perlu sentiasa bersyukur dan yakin dengan rezeki yang diberikan oleh Allah.
Insya Allah pasti ada hikmah di sebaliknya!


‘Tak Cedera Langsung’- Ibu Ini Kongsi Kisah ‘Ajaib’ Anak Selamat Dalam Kemalangan Kerana Car Seat

Seringkali kita mendengar kes-kes kemalangan jalan raya yang berlaku khususnya ketika cuti musim perayaan. Bagi anda yang membawa anak-anak yang masih kecil di dalam kereta, penting untuk anda menyediakan car seat supaya keselamatan mereka terjamin.
Keberkesanan penggunaan car seat ini juga terbukti apabila terdapat perkongsian di laman Facebook dimana si ibu ini berkongsikan kisah mereka menghadapi kemalangan. Apa yang lagi mengejutkan adalah, mereka tidak mengalami sebarang kecederaan terutamanya anak mereka yang berusia 4 bulan. Hal ini kerana, penggunaan car seat diberi keutamaan untuk menjamin keselamatan anak.

HEBATNYA PERCATURAN ALLAH SWT

Assalamualaikum semua sanak saudara dan rakan taulan. Keluarga kecil saya baru mengalami kemalangan yang tragis pada 12.00pm semalam 12 August 2019. Alhamdulillah ajaibnya kuasa Allah, kami bertiga tidak mengalami apa-apa kecederaan langsung terutama anak kami yang berusia 4 bulan. Kalau tengok pada gambar kereta semua ingat kami cedera teruk.

PENTINGNYA CAR SEAT

Asytar memang tidur sepanjang perjalanan semalam. Lepas kejadian kereta terbalik suasana sunyi sepi. Dalam keadaan terbalik kami mencari menjerit nama Asytar sebab saya tak jumpa car seat. Alhamdulillah selepas beberapa saat kami terdengar tangisan Asytar. Dalam keadaan upside down Asytar berada dalam keadaan buckle up di dalam car seat. Saya baring di bawah Asytar dan cepat-cepat buka buckle nak keluarkan Asytar dari kereta. Dalam keadaan kereta upside down lega bila tengok car seat dan Asytar masih dalam keadaan baik. Suami dapat keluar kereta dahulu dan cepat-cepat ambil Asytar dari saya. Alhamdulillah bersyukur kami sekali lagi Asytar terus berhenti menangis seperti tiada apa yang berlaku.
Kami agak terlambat ajar Asytar duduk dalam car seat sebenarnya. Kadang-kadang memang kesian kalau dia menangis taknak duduk car seat tapi kami keringkan hati biarkan dia menangis dalam carseat. Alhamdulillah sekarang he get used to it. Lepas apa yang terjadi depan mata sendiri saya nak memberi kesedaran supaya parents luar sana especially orang-orang yang rapat dengan saya, kalau anda sayangkan anak-anak anda saya merayu tolonglah didik anak anda duduk dalam car seat seawal usianya baru lahir. Tiada siapa tahu apa yang akan terjadi dalam hidup kita. So kita kena take extra precaution before kita menyesal di kemudian hari. Kereta boleh beli, nyawa anak tiada gantinya.

Alhamdulillah Asytar sangat active lepas kejadian sampai hari ni. Hari ni kami bawa dia pergi clinic dan specialist. Alhamdulillah tiada tanda2 serius terjadi dekat Asytar. Mungkin Allah tu lindung Asytar yang tidak berdosa, dengan ibu dan ayah Allah lindung sekali untuk terus menjaga Asytar sehingga akhir hayat kami. Setiap kali solat saya tak pernah fail minta supaya Allah sentiasa lindungi Asytar Rizqi Akmal supaya sentiasa dibawah lindungan dan rahmat Allah SWT. Gambar ketiga adalah gambar Asytar duduk dalam car seat yang sama pada hari ini. Car seat masih dalam keadaan baik setelah apa yang terjadi semalam.
ALLAH MAHA BESAR, MAHA MELINDUNGI

Hebatnya kuasa Allah bila Allah hantar orang yang betul-betul ikhlas menolong kami. Cuma satu je kami ralat. Kami tak sempat berterima kasih pada keluarga yang menolong kami semalam. Abang dan kakak tu berserta keluarga melalui jalan yang sama untuk pulang ke Ipoh. Abang tu yang menyambut Asytar dari suami saya terus dia beri pada isteri dia. Dalam kami masih kusut, kakak tu jaga Asytar selama 2 jam macam anak dia sendiri walaupun bersempit-sempit dengan anak-anak dia dalam kereta. Kami terhutang budi dan nyawa pada keluarga tersebut.
Kalaulah abang dengan kakak tu tak ada tak tau lah Asytar macam mana tengah panas sementara menunggu keluarga saya datang beri bantuan. Ya Allah ikhlasnya keluarga tu sampai sanggup tunggu berjam-jam padahal perjalanan mereka masih jauh lagi. Disebabkan trauma dan kelam kabut semalam kami tak sempat nak minta contact number pada abang dan kakak tu. Gambar keempat tu kakak tu tengah dukung Asytar dengan anak kecil dia sekali. Video yang kelima agak blur tapi ada nampak sipi2 kereta dan abang yang tolong kami tu. Dengan kuasa viral, kalaulah abang dan kakak tu baca post kami ini, mintak tolong contact saya di nombor 0122628220 dan suami 0126410243.

Terima kasih tak terhingga pada keluarga Raja Nor Laila, Raja Shahrul Nizam dan Raja Norzakiah terutama Wan Shyrell, Raja Adly Izuan Badak-king, Raja Shahrul Nizam, Wan Shyney dan Amy Rahimi sebab bersama dan menunggu kami sehingga selesai semuanya. Jasa anda tak terbalas, hanya Allah yang dapat membalas. Terima kasih juga pada semua yang mendoakan kesejahteraan kami. Semoga kita semua dijauhkan dari segala perkara buruk yang tidak kita ingini.
“Benda yang rosak boleh dibaiki dan dibeli, nyawa yang hilang tiada galang gantinya.”
Sumber : Memei Umaida Taib


“Pilih Hanya Yang Terbaik Untuk Menguruskan Rumah Kita”- Dato Haji Hasni

KREDIT FOTO: NSTP

“Johor adalah Rumah Kita. Johor is Our Home. Di sinilah tempat kita dilahirkan, menempuh segala ranjau kehidupan dan mungkin di sini juga tempat kita disemadikan.
Dalam tempoh masa kurang 24 jam, saudara dan saudari akan menunaikan tanggungjawab untuk menentukan hala tuju Rumah Kita ini bagi tempoh lima tahun akan datang.”
Kehangatan Pilihan Raya Negeri (PRN) Johor semakin terasa bahangnya! Baris ayat tersebut merupakan antara intipati ucapan oleh Pengerusi BN Johor, Datuk Seri Hasni Mohammad.

Dalam ucapan yang sama, beliau menegaskan bahawa masa depan Rumah Kita menjadi cagaran dan taruhan kerana semua parti politik turut menawarkan pelbagai ikrar dan pelan.

Bagaimanapun, Ikhtiar BN Johor bukanlah sekadar ikrar atau pelan yang berjela-jela. Ikhtiar BN Johor merupakan komitmen bagi menjamin kestabilan dan kemakmuran masa depan Rumah Kita.

“Kita wajar memilih hanya yang terbaik untuk menguruskan Rumah Kita, iaitu Johor Darul Ta’zim. We must choose the best for Our Home. We must choose the best for Johor Darul Ta’zim.
Kita wajar memilih sebuah Kerajaan yang berupaya mengurus ekonomi dan membina potensi Rakyat Johor
Kita wajar memilih naratif politik baharu lagi matang. Politik amal dan politik bakti. Bukan politik yang disruptive, jauh sekali ahli-ahli politik yang chauvinis.
Kita juga wajar memilih masa depan yang stabil, masa depan yang sejahtera dan lebih terjamin untuk semua. Bukan masa depan yang tidak berpijak di bumi nyata, malah berada di luar kemampuan yang ada.”
Datuk Seri Hasni Mohammad juga mahu rakyat memilih pemimpin yang benar-benar mahu dan terbukti berupaya memberikan yang terbaik untuk masa depan Rumah Kita.
“Semoga dengan tekad untuk kekal berikhtiar, Johor Darul Ta’zim yang kita cintai ini akan menjadi lebih hebat berbanding sekarang, akan lebih makmur pada masa depan. Insya-Allah”
“Insya-AllahApabila diberikan mandat untuk membentuk Kerajaan Negeri yang baharu nanti, BN Johor tidak akan berlengah dalam melaksanakan ikhtiar tersebut demi menjamin masa depan semua Rakyat Johor.”


Tips Pilih Gincu Ikut Warna Kulit, Barulah Kena Dengan Muka & Naik Seri!

Lipstik adalah produk wajib ada dalam setiap handbag wanita kerana fungsinya yang dapat menghidupkan muka walaupun ketika tidak memakai makeup yang lain. Namun, masih ada wanita yang tidak tahu cara pilih lipstik sesuai mengikut warna kulit mereka. Ini menyebabkan mereka tidak mendapat effect yang sepatutnya melalui lipstik yang dipakai akibat daripada salah pilih warna.
Jika memakai lipstik yang tidak kena dengan warna kulit, pasti anda akan berasa tidak puas hati kerana ia tidak menaikkan seri muka seperti mana yang diharapkan. Justeru itu, pemilihan warna lipstik sangat penting untuk mencantikkan anda. Jom ikuti perkongsian penulis mengenai tips pilih lipstik mengikut warna kulit, semua wanita perlu ambik tahu!

Baca juga: Malu Dengan Bibir Hitam, Jangan Risau, Ini Tips Memilih Lip Balm Untuk Anda!
TIPS PILIH LIPSTIK IKUT WARNA KULIT, SETIAP WANITA ‘WAJIB’ TAHU
1. Kulit Sawo Matang

Cara pilih lipstik untuk wanita pemilik kulit sawo matang adalah dengan memakai warna merah, merah muda, coklat atau ungu. Ini adalah kerana warna-warna ini boleh membuatkan anda nampak lebih elegan!
Jadi kalau ingin sertai event atau apa-apa sambutan, pakailah lipstik warna yang telah disarankan di atas supaya anda dapat tampil dengan bergaya dan nampak classy di hadapan ramai.
2. Kulit Cerah

Cara memilih lipstik untuk wanita yang mempunyai kulit cerah atau cold undertone adalah warna nude, coklat, merah, orange dan emas. Ini adalah kerana warna-warna ini mampu memberi kesan bibir yang berkilat dan juga nampak natural.
Jadi, kalau rasa anda berkulit cerah, carilah warna-warna ini waktu membeli lipstik nanti!
3. Kulit Kuning Langsat

Yang terakhir, untuk wanita yang memiliki kulit berwarna kuning langsat, anda perlu memilih lipstik berwarna dark berry, red cherry, orange bata dan merah maroon. Berbeza dengan wanita berkulit cerah, anda yang mempunyai kulit kuning langsat perlukah elak daripada warna nude kerana ia boleh membuatkan anda kelihatan pucat.
Jangan pula anda saja-saja nak mencuba warna nude sebab teringin, nanti merana apabila bibir tampak pucat dalam gambar!
Dah selesai masalah tak tahu pilih lipstik? Ingat, bukan semua warna lipstik sesuai dengan warna bibir kita kerana bahagian ini mempunyai warna yang berbeza mengikut orang. Jadi, untuk tampak cantik perlulah sedikit effort dan trial and error supaya anda dapat mencapai penampilan yang diidamkan. Selamat mencuba warna lipstik di atas mengikut jenis kulit, pasti akan dapat pujian ramai kelak!
Sumber: Fimela


Pilih ‘The Pack That Grows Back’

Kempen terbaharu Tetra Pak® dan Forest Stewardship Council menggesa amalan kepenggunaan bertanggungjawab dalam kalangan rakyat Malaysia
PETALING JAYA, 11 November 2016 – Sejak sekian lama, peningkatan permintaan terhadap produk-produk kertas telah memberikan cabaran yang berpanjangan terhadap usaha pemeliharaan hutan.
Kertas diperbuat daripada balak, dan jika diuruskan dengan betul, ia sebenarnya merupakan sumber boleh-diperbaharui yang mempunyai impak minimum terhadap iklim dunia. Oleh itu, dalam usaha untuk memenuhi permintaan yang kian meningkat menerusi pelaksanaan kaedah yang lestari, hutan perlu diuruskan dengan bertanggungjawab dan pengguna perlu mempunyai pengetahuan mengenai produk hutan supaya mampu membuat keputusan yang bijak ketika membeli produk-produk ini.

Brian May, Pengarah Urusan Tetra Pak Malaysia, Singapura dan Filipina
Usaha dalam mendidik pengguna Malaysia mengenai pembungkusan boleh-diperbaharui dan kepentingan dalam penggunaan label FSC telah menggalakkan Tetra Pak untuk berganding tenaga dengan organisasi bukan berasaskan keuntungan, Forest Stewardship Council (FSC) Asia Pasifik untuk melancarkan kempen ‘The Pack That Grows Back’.

Label FSC memberikan jaminan kepada pengguna bahawa kayu-kayan dan produk kertas yang dibeli datangnya daripada sumber yang bertanggungjawab dan telah disahkan memenuhi standard alam sekitar dan sosial FSC yang ketat.

Sehingga tahun 2015, 100% papan kertas yang digunakan untuk menghasilkan karton Tetra Pak datang daripada sumber-sumber yang terkawal dan diiktiraf FSC.
Bertempat di pusat beli-belah Sunway Pyramid, acara selama empat hari itu dianjurkan dalam format permainan yang memberi peluang kepada pengunjung mengikuti perjalanan sebuah karton Tetra Pak daripada peringkat sumber di hutan sehingga ke pusat jualan dan melalui manfaat langkah kitar semula karton yang mampan. Antara jenama-jenama yang membungkus produk mereka dalam karton Tetra Pak adalah Ace Canning, Amoy Canning, Dutch Lady, Etika, F&N, Linaco, Marigold, Nestle, Tropicana dan Yeo’s.
“Kami benar-benar percaya bahawa sifat bertanggungjawab terhadap alam sekitar merupakan asas perniagaan yang baik. Bersama-sama pembekal, pelanggan dan pihak berkepentingan lain, kami menerajui industri dalam aspek penyumberan bertanggungjawab dan berusaha ke arah pembungkusan boleh-diperbaharui sepenuhnya. Kini, kami menggesa rakyat Malaysia untuk membuat pembelian yang bertanggungjawab dengan memilih bungkusan yang tumbuh kembali,” kata Brian May, Pengarah Urusan Tetra Pak Malaysia, Singapura dan Filipina.
Dari kiri: Alistair Monument, Pengarah Serantau FSC Asia Pasifik; Brian May, Pengarah Urusan Tetra Pak Malaysia, Singapura dan Filipina; dan Jeffrey Fielkow, Naib Presiden Sektor Alam Sekitar, Tetra Pak Asia, semasa kempen ‘Pack That Grows Back’
Kuasa Sekeping Label
Menurut Laporan Penyelidikan Alam Sekitar Global Tetra Pak 2015 yang melibatkan 6,000 pengguna di 12 buah negara, 39% daripada responden mencari logo penjagaan alam sekitar ketika membeli-belah. Lebih menggalakkan apabila bilangan pengguna yang mengenali logo FSC meningkat daripada 4% pada tahun 2013 kepada 23% dalam tempoh hanya dua tahun.
Laporan berkenaan turut mendedahkan, 70% daripada jenama-jenama berpengaruh telah mengisytiharkan bahawa inisiatif-inisiatif berkaitan penjagaan alam memberikan impak terhadap ekuiti jenama, sementara 62% menyatakan bahawa logo FSC telah menjadikan jenama mereka lebih bermakna kepada pengguna.
“Untuk memastikan bahawa orang ramai mengetahui bahawa mereka memilih pembungkusan yang menepati standard-standard tertinggi yang ditetapkan bagi melindungi hutan-hutan yang menjadi sumber papan kertas kami, syarikat kami giat menggalakkan pelanggan untuk menggunakan logo FSC dalam rekaan pembungkusan mereka. Matlamat jangka panjang kami ialah untuk menyediakan kesemua karton kami dengan label FSC,” tambah May.
Para pelajar ISKL menunjukkan kreativiti menggunakan karton Tetra Pak untuk menghasilkan pokok hiasan
FSC: Standard Emas Bagi Perhutanan Bertanggungjawab
Sejak penubuhannya pada tahun 1993, FSC dengan pantas menjadi standard pilihan bagi pensijilan pengurusan hutan bertanggungjawab ekoran kredibiliti dan pengiktirafan global yang dimilikinya. Ia dibentuk menerusi gabungan perniagaan, ahli-ahli alam sekitar dan pemimpin komuniti yang mewujudkan pendekatan berasaskan pasaran dan secara sukarela bagi mempertingkatkan amalan penjagaan hutan di seluruh dunia susulan kegagalan Sidang Kemuncak Bumi 1992 di Rio de Janeiro dalam mendapatkan persetujuan dunia untuk menghentikan kemusnahan hutan.
Beroperasi di lebih 100 pasaran, FSC memastikan hutan-hutan dunia diuruskan dan dituai dengan penuh bertanggungjawab. Label FSC membolehkan perniagaan dan pengguna membuat pilihan bermaklumat mengenai produk hutan yang mereka beli dan mewujudkan impak sosial dan alam sekitar yang positif dengan melibatkan skala pasaran. Kini pelbagai kerajaan, syarikat dan organisasi menginginkan produk diiktiraf FSC dalam polisi pembelian mereka.
Sehingga tahun 2016, lebih 195 juta hektar hutan di lebih 80 buah negara di seluruh dunia telah menerima pensijilan FSC dan 31,500 syarikat telah menerima pensijilan Rantaian Penjagaan (Chain-of-Custody) yang membenarkan mereka menggunakan label FSC dalam rantaian pembekalan mereka.
“Logo FSC dan label-label pada produk telah menjadi penanda yang dipercayai di peringkat global bagi perniagaan dan pelanggan yang mencari produk-produk berasaskan hutan yang memberi manfaat kepada manusia sejagat dan hutan. Selain menyediakan nilai perniagaan yang berterusan, FSC juga turut membenarkan syarikat-syarikat terlibat mengambil tindakan terus untuk menghentikan kemusnahan hutan. Ia merupakan satu penghormatan untuk bekerjasama dengan penggiat dalam usaha-usaha kelestarian alam seperti Tetra Pak bagi memacu permintaan amalan perhutanan bertanggungjawab dan meningkatkan kesedaran masyarakat terhadap kepentingan pilihan pembelian yang dibuat oleh mereka,” kata Alistair Monument, Pengarah Rantau Asia Pasifik FSC.
Pelajar sekolah SK Dato Onn Jaafar mempelajari bagaimana mengenalpasti label FSC pada produk kertas
Pilih ‘Pohon dengan Tanda Semakan’, Bantu Melindungi Hutan Dunia
Sehingga April 2016, 200 bilion karton Tetra Pak mempamerkan label FSC di 39 buah negara di seluruh dunia, sementara 100% kilang dan syarikat-syarikatnya adalah pemegang pensijilan Rantaian Penjagaan FSC. Karton berlabel FSC juga disediakan di pasaran Malaysia sejak tahun 2014.
“Sebagai penggiat industri yang bertanggungjawab dan penyedia penyelesaian pembungkusan dan pemprosesan makanan terkemuka dunia, Tetra Pak memberi sokongan penuh terhadap penggunaan label FSC dan mampu menyediakan 100% material pembungkusan yang diiktiraf FSC. Untuk mengenal pasti label FSC di karton-karton Tetra Pak, cari logo ‘pohon dengan tanda semalan’ yang tertera di atasnya,” kata May.
Kempen ‘The Pack That Grows Back’ berlangsung dari 10-13 November 2016 di Orange Concourse, pusat beli-belah Sunway Pyramid pada pukul 10 pagi hingga 10 malam. Untuk maklumat lanjut, sila layari laman web https://www.facebook.com/tetrapakmalaysia.


Buat Anda Yang Terlepas, Fenomena ‘Pink Supermoon’ Boleh Dilihat Semula Selepas 12 Jam

Buat kali ketiga tahun 2020, kita bakal dapat menyaksikan fenomena supermoon yang berlaku pada 8 April iaitu hari ini. Menurut Forbes, fenomena yang dinamakan Super Pink Moon ini bakal kelihatan besar ketika bulan mula terbit dengan warna antara oren dan kuning pucat buat beberapa minit.
Bagi anda yang tinggal di rumah bertingkat, anda boleh melihat Super Pink Moon itu dari balkoni rumah dengan melihat ke arah horizon timur pada 2.10 pagi semalam. Menjelang 10.35 pagi hari ini pula, bulan akan memasuki fasa bulan penuh ataupun purnama. Buat anda yang terlepas pagi tadi, pakar juga ada mengatakan bahawa bulan akan kelihatan semula selepas 12 jam di arah Barat pula!

Bulan warna merah jambu?

Sebenarnya, nama Super Pink Moon ini bukanlah kerana warnanya yang merah jambu. Namun, ia digunakan bagi merujuk kepada fenomena bulan penuh pada April iaitu waktu ketika lumut pink atau phlox tanah liar sedang mekar. Ini dimana bulan berada paling hampir dengan Bumi. Supermoon merupakan fenomena di mana bulan akan kelihatan 14 peratus lebih besar serta 16 peratus lebih cerah dari bulan penuh biasa.

Have #Moon questions? Our experts have answers. https://t.co/qMM57mYVQx
— NASA Solar System (@NASASolarSystem) April 7, 2020

Fenomena tersebut berlaku apabila bulan penuh berada pada kedudukan paling hampir dengan bumi ketika ia bergerak mengikut orbitnya yang bujur. Justeru, ia akan kelihatan lebih besar dan cerah berbanding selalu. Super Pink Moon dikatakan bakal berada pada jarak 221,772 batu dari Bumi pada 7 April.

Bukan yang terakhir, anda juga boleh melihat supermoon seterusnya pada 7 Mei akan datang, supermoon keempat dan terakhir bagi 2020.
Menurut Forbes, supermoon yang akan berada paling hampir dengan Bumi pada abad ini dijangka bakal berlaku pada 6 Disember 2052.

Sumber: LiveScience


Cara Ganti Getah Pintu Peti Sejuk Yang Dah Tak Rapat. Elak Bil Melambung!

Ramai mungkin pernah mengalami masalah pintu peti sejuk tak rapat.
Tahukah anda, pintu peti sejuk yang tak rapat ni boleh menyebabkan bil elektrik melambung tinggi disebabkan penggunaan elektrik yang tidak efisyen.

Biasanya punca pintu peti sejuk ni tak rapat adalah disebabkan getahnya yang dah reput atau rosak.
Musim PKP ni agak susah nak panggil tukang sebab ada had masa beroperasi dan sesetengah kawasan masih belum boleh nak rentas daerah.

Jadi, di sini kami kongsikan cara ganti / tukar getah pada pintu peti sejuk tu dengan mudah, hasil perkongsian oleh Khairul Hafiz. Insha Allah semua orang boleh buat sendiri.

Jom baca perkongsian beliau selengkapnya di bawah.
Cara Ganti Getah Pintu Peti Sejuk Yang Dah Tak Rapat
Kalau saya tak share benda ni saya rasa bersalah pulak…sebab bagi saya benda yang senang diy wajib share untuk manfaat semua orang…
Meh saya tunjukkan caranya satu demi satu.
Pastikan getah pintu peti sejuk anda memang betul-betul expired. Tanda-tanda expired adalah getah dah tertanggal dari pintunya.Langkah 1
Cabut getah.
Caranya adalah dengan cabut penjuru atas macam dalam gambar bawah..tarik aje sampai getah tu tercabut.
Jangan risau, nak repair ni tak perlu tool.

Nie rupa bentuk getah asal…Barang lama mmg akan sentiasa kena tukar…Yang lama gnti dgn yg baru…Tapi awak mmg tiada penggnti dulu kini dan selamanya di hati saya…
Langkah 2
Ambil getah peti sejuk baru.
Seller cakap kena preorder 7hari..Ilmu apa yg dia pakai xtahu laa..Tengok2 tak smpai 3 hari dah sampai.
Bukak parcel, nie lah rupa getah dia..Setiap pintu ukuran tak sama ok..Dia ada ukuran dia…

Langkah 3
Cara pasang getah yang baru pula.
Tekan setiap penjuru terlebih dahulu.
Baru tekan yang lain-lain, untuk elak getah terlebih saiz di setiap penjuru.
Baru lah tekan yang lain-lain.

Tekan biar betul-betul rapat supaya pintu senang nak tutup nanti.
Ok tadaaaa….dah siap…
Sekejap je dah siap.

Mungkin ada yang tanya mana nak dapat getah pintu peti sejuk ni.
Saya beli getah peti ais kat sini. Sebaiknya korang chat dulu dgn seller tentang ukuran, brand peti ais korang..
Ni link di : https://shp.ee/rcgs47f
Selamat mencuba!Kredit: Khairul Hafiz


Pintu Rahsia Berwarna Oren di Lapangan Terbang Changi, Singapura

Ada sesiapa pernah masuk pintu ini? Katanya, hanya yang betul-betul berani sahaja sanggup buka pintu rahsia ini. Benarkah?
Hanya di Lapangan Terbang Changi
Mari kita tonton sama-sama, apa agaknya ada dengan pintu ajaib di Lapangan Terbang Changi ini.

Sumber: YouTube


Piramid Makanan Malaysia 2020 KKM & Perbezaannya Dengan Yang Lama

Memperkenalkan Piramid Makanan Malaysia 2020 yang merupakan semakan semula kepada Piramid Makanan 2010 selaras dengan bukti saintifik dan status pemakanan rakyat Malaysia yang terkini.
Panduan Diet Malaysia 2020 disasarkan kepada golongan dewasa berumur 18 hingga 59 tahun.

Saranan pemakanan sihat dalam panduan diet ini disampaikan melalui 14 Mesej Utama, di antaranya lebihkan pengambilan sayur-sayuran dan buah-buahan serta banyak minum air kosong setiap hari.

Pengambilan sayur-sayuran dan buah-buahan yang mencukupi penting untuk meningkatkan sistem imuniti tubuh.

Manakala pengambilan 6 hingga 8 gelas air kosong sehari dapat memastikan kesihatan dan fungsi tubuh yang baik.
Kedua-dua mesej utama ini penting terutamanya dalam menghadapi wabak

Perubahan & Penambahbaikan Piramid Makanan 2020
Jadi, apa perubahan dan penambahbaikan dalam Piramid Makanan 2020 ni?
Piramid Makanan 2020 menekankan aspek pengambilan SAYUR & BUAH-BUAHAN, berbanding sebelumnya menekankan pengambilan bijirin & karbohidrat yang menyebabkan ramai yang keliru & merasakan pengambilan karbohidrat itu memerlukan amaun yang banyak setiap hari.
Sedangkan pengambilan karbohidrat yang berlebihan akan menyebabkan kenaikan berat badan, obesiti, dah risiko kencing manis.

Kini, kumpulan karbohidrat berada di tangga yang kedua.
Contoh karbohidrat ialah nasi, mi, mihun, pasta, kuey teow, biskut, roti, oat, lobak merak, kentang, ubi-ubian. Ambillah dalam amaun yang sederhana setiap hari.
Cara mudah, ingat konsep suku suku separuh:
– Suku karbohidrat (nasi, mi, mihun, kuey teow, pasta)
– Suku protein (ayam, ikan, telur, daging, tempe, tauhu)
– Separuh sayur & buah-buahan

Secara ringkasnya, perubahan besar dalam Piramid Makanan Malaysia 2020 adalah seperti berikut:
1. Kumpulan Sayuran / Buah-buahan Diletakkan Pada Dasar Piramid
Kumpulan makanan sayur-sayuran dan buah-buahan diletakkan pada dasar piramid, berbanding Piramid Makanan Malaysia 2010 yang meletakkan makanan sumber karbohidrat (nasi, mee, roti, bijirin, produk bijirin dan ubi-ubian).
Ini bermakna sayur-sayuran dan buah-buahan perlu diambil dengan jumlah yang paling banyak berbanding kumpulan makanan lain, iaitu sekurang-kurangnya 3 sajian sayur-sayuran dan 2 sajian buah-buahan setiap hari.
Buah-buahan dan sayur-sayuran merupakan sumber vitamin dan mineral yang penting dalam meningkatkan keupayaan badan melawan penyakit.
2. Kumpulan Karbohidrat Terletak Di Tangga Kedua
Piramid Makanan Malaysia 2020 menyarankan julat peratus pengambilan karbohidrat yang lebih rendah iaitu 50-65% berbanding Piramid Makanan Malaysia 2010 iaitu 55-75%.
Piramid Makanan Malaysia 2020 ini juga menekankan saranan pengambilan sumber karbohidrat kompleks dan tinggi serat seperti beras perang, roti bijirin penuh, oat dan jagung.
3. Saranan Pengambilan 6-8 Gelas Air Kosong
Saranan pengambilan 6-8 gelas air kosong sehari turut ditambah pada ilustrasi Piramid Makanan Malaysia 2020. Pengambilan air yang mencukupi dapat memastikan badan kita sentiasa terhidrat bagi menjaga kesihatan terutama di musim pandemik Covid-19 ini.
Penggunaan Piramid Makanan Malaysia 2020 ini diharap dapat membantu rakyat Malaysia mengamalkan pemakanan sihat pada setiap hari bagi memastikan kesihatan kita sentiasa terjaga dan terhindar daripada jangkitan penyakit, di samping mengurangkan risiko penyakit tidak berjangkit seperti obesiti, diabetes dah hipertensi.
Semoga bermanfaat
*Sumber: Portal Rasmi KKM


Pisang Bersos Ala Puding Raja Untuk Baby Usia 9 Bulan, Sedap!

Bila anak dah masuk usia boleh menerima makanan pejal iaitu enam bulan, pasti ibu bapa excited mahu memberi makanan pertama buat si comel tercinta. Lagi meningkat usia, lagi banyaklah kombinasi makanan boleh diberikan kepada anak. Jadi, buat parents yang ketandusan idea nak masak apa untuk anak, apa kata cuba resepi pisang bersos ala puding raja ini. Sedap! Mak ayah pun boleh tumpang makan sekali.
Baca juga: 6 Resepi Bubur Nasi Buat Si Manja Usia 7 Bulan, Wajib Cuba!

PISANG BERSOS ALA PUDING RAJA UNTUK BABY USIA 9 BULAN, SEDAP

Assalamualaikum & Salam Sejahtera buat semua ibu ibu. Harini mommy nak share menu dessert pulak. Kadang kadang kita pun buntu nak bagi anak makan apa kan, asyik bagi fingerfood je jadi sesekali kita buat selang seli dengan snacking berkuah pulak. Menu ni sesuai untuk breakfast atau teatime anak, makan pulak sejuk sejuk, memang layan. Jom kita buat!

Bahan-bahan:

Potongan Pisang emas (mommy guna 2 biji)
Sedikit Unsalted Butter / Minyak
Kulit kayu manis/serbuk (optional)
Sekotak Susu Penuh Krim (125 ml)
Puree Kurma ( rendam kurma dengan air panas dan nanti kulit dia dah tanggal, buang biji dan lenyek je)
Sedikit air bancuhan tepung jagung
Potongan buah buahan kegemaran bayi

Cara penyediaan:
1. Mula mula panaskan pan dan cairkan butter bersama kulit kayu manis, pastikan api kecik je tau. Masa ni bau semerbak wangi dapur dah macam macam bau pretzel auntie annes. kalau ibu ibu taknak letak kulit kayu manis pun tak apa, boleh skip, tak ada masalah.

2. Bila butter dan mencair, susunkan pisang yang dipotong dua secara memanjang. Api masih lagi kecik, kita taknak pisang hangus atau terlalu lembik.

3. Masaklah sehingga pisang keperangan dan ketepikan, biarkan sejuk. Jom buat sos pulak.

4.Dalam pan, masukkan sekotak susu penuh krim. Jangan bukak api lagi.

5. Terus perasakan susu dengan sesudu teh penuh puree kurma. Kacau sampai semua sebati dengan susu; baru bukak api kecik dan biarkan mendidih.

6. Saya suka tekstur sos yang agak pekat jadi saya masukkan sedikit bancuhan air tepung jagung. Masukkan perlahan lahan dan sikit sikit je ya (dalam sesudu macam tu),teruskan kacau supaya sos tak berketul.

7. Bila sos dah pekat, tutup api dan sejukkan. Lagi sedap kalau masukkan dalam chiller sekejap. Bila lalu kat tekak tu memang cenggini haaa.
Bagi saya rasanya tak jauh beza pun dengan sos custard yang kita makan tu. Baunya pun seakan akan cuma versi ini tidaklah semanis sos custard orang dewasa. Manis dari kurma dan rasa berlemak susu sahaja.

Hidangkan ikut kreativiti masing masing. Macam mommy susun pisang tadi atas sos dan ikut lah nak letak topping apa apa macam potongan buah ke atau taburan kismis ke (rendam dulu supaya lembuk bagi mengelakkan risiko tercekik). Nak makan nanti gaul je sekali, suap kat anak, siap !!

PS : Penyediaan menu ini adalah alternatif menu sampingan untuk bayi bayi yang kekurangan berat badan kerana bahan bahan yang digunakan mengandungi sejumlah kalori yang tinggi.
Sumber: Facebook Nur Diyana


PKP Fasa 1 Tidak Tamat Esok, Dilanjutkan Hingga 3 Indikator Dicapai – PM

Fasa 1 kawalan pergerakan kekal dalam Pelan Pemulihan Negara (PPN) sehingga tiga indikator yang digariskan dicapai, kata Tan Sri Muhyiddin Yassin. Menurut Perdana Menteri, ketiga-tiga indikator itu ialah meliputi jumlah kes harian, tahap sistem kesihatan awam dan kadar vaksinasi.
PKP Fasa 1 Dilanjutkan Hingga 3 Indikator Dicapai “Sekarang ini ialah fasa pertama dan fasa pertama ini sampai Julai, mungkin pertengahan dan sebagainya, jadi bukan kita kira 28 Jun, ada silap,” kata Perdana Menteri selepas melawat Pusat Pemberian Vaksin (PPV) Pusat Konvensyen Sunway Pyramid, di sini pada Ahad.

“Kita masih di fasa pertama dan fasa pertama ini kita akan lanjutkan sehingga mana kita telah mencecah nilai ambang.
Jelas Perdana Menteri lagi, fasa pertama ini akan terus dilaksanakan sehingga kerajaan mencapai 3 indikator berikut:

Purata kes harian COVID-19 menurun di bawah 4,000 kes;
Sistem kesihatan awam tidak lagi berada di peringkat kritikal termasuk kadar penggunaan katil di ICU pulih ke paras sederhana; dan
10 peratus populasi telah menerima 2 dos suntikan vaksin.

Berkaitan: Ibu Mengandung Akan Dapat Temujanji Vaksin Dalam Masa Terdekat – KKM

Peralihan Fasa Memerlukan Kerjasama Semua Pihak Tegas Muhyiddin lagi, dalam masa sama, langkah-langkah untuk kawalan kepada masalah penyakit dan wabak masih berterusan.
“Umpamanya, di Selangor kita beri perhatian khusus kerana Selangor dilihat terkesan besar kerana kes-kesnya lebih 1,000, semalam 2,000 dan sebagainya.
“Jadi, sebab itu Majlis Keselamatan Negara (MKN) dan (Menteri Kanan Pertahanan) Datuk Seri Ismail Sabri Yaakob sudah umumkan kawasan-kawasan di Selangor akan diberikan PKPD (Perintah Kawalan Pergerakan Diperketatkan) yang lebih ketat di kawasan-kawasan yang diumumkan.
“Kenapa begitu, antara kes yang banyak berlaku ialah di Selangor seperti tempat kerja, kediaman ataupun dalam komuniti.
Banyak telah berlaku begitu, kalau kita nak menurunkan kadar kes ini kita perlu memberi perhatian dalam kawasan-kawasan sebegini,” katanya lagi.
Sehubungan itu, Muhyiddin berkata, beberapa langkah susulan lain dijangka dilakukan oleh kerajaan untuk memastikan kes di seluruh negara dapat diturunkan.
*Sumber: Astro Awani


PKP3.0: Ini 8 Saranan Johari Ghani Buat Kerajaan Berdepan Pandemik

Saban hari kita dikejutkan dengan peningkatan kes jangkitan Covid-19 dalam negara yang makin membimbangkan. Walaupun telah berada di bawah Perintah Kawalan Pergerakan 3.0 secara ‘total lockdown’, kadar penurunan kes masih lagi samar. Perkara ini juga memberi impak yang tinggi kepada rakyat khususnya golongan B40 dan M40 yang secara majoriti berdepan dengan masalah kewangan.
Oleh itu, Datuk Seri Johari Abdul Ghani, bekas Menteri Kewangan Kedua, menyenaraikan beberapa cadangan dan strategi yang boleh diambil kira oleh pihak kerajaan bagi membendung masalah ini disamping ‘melawan’ Covid-19.

8 STRATEGI MEMPERKUATKAN EKONOMI KETIKA PANDEMIK

1.Bantuan pemerintah kepada rakyat tidak boleh hanya berdasarkan pada tahap pendapatan, kerana ini dapat menyebabkan banyak orang mengalami tekanan terutama sekali bagi mereka yang tidak mempunyai pendapatan tetap..

2.Pihak kerajaan juga mesti membuat strategi terperinci untuk memastikan keperluan yang paling penting dijaga.

3.Memerlukan semua ADUN dan Ahli Parlimen untuk turun padang dan mengenal pasti keluarga dan individu yang tidak mampu membeli makanan dan kemudahan asas untuk keluarga mereka.
4. Bukan itu sahaja, oleh kerana negara kita berdepan dengan keputusan ‘lockdown’ yang berulangan, beliau mencadangkan pihak kerajaan untuk menyenaraikan secara terperinci sektor manakah yang lebih penting. Hal ini berikutan, langkah pengurangan majikan kepada pekerja dalam pelbagai sektor dan akan memberi kesan kepada pengambilan pekerja pada masa hadapan yang menjurus kepada kadar pengangguran yang tinggi.

5. Oleh kerana banyak kluster jangkitan berpunca dari tenpat kerja, kerajaan juga boleh melakukan ‘mass-testing’ di dalam sektor pekerjaan tidak kira sama ada warganegara atau tidak.Ini memastikan bahawa jangkitan di tempat kerja dapat dikurangkan.
6.Tambahan lain adalah berkenaan isu vaksin yang dikatakan akan lebih 80% rakyat akan dicucuk vaksin menjelang akhir tahun. Memandangkan kadar vaksinasi dilihat agak perlahan, beliau juga menyeru pihak kerajaan mempercepatkan proses vaksinasi supaya kita mencapai target ‘herd immunity’ dan dapat melandaikan kes jangkitan.
7.Menyampaikan secara telus mengenai info vaksin adalah penting bagi meraih kepercayaan dalam kalangan rakyat. Ini juga termasuk, penyampaian maklumat mengenai berapa kadar suntikan yang telah selesai setiap hari supaya rakyat dapa melihat progress.
covid-19.moh.gov.my
8. Terakhir sekali adalah, segala SOP yang telah ditetapkan diharapkan dapat diaplikasi secara sama rata dan tiada ‘double standard’ dalam kalangan rakyat. Ini bagi menjamin kesejahteraan dan keharmonian mentaliti masyarakat dimana semua dilayan secara sama rata.
*Semoga yang terbaik buat negara kita, Malaysia! #kitajagakita
Sumber: Free Malaysia Today


PKPP: Kerajaan Beri ‘Green Light’, Dah Boleh Cuba Baju Dan Kasut Di Premis Perniagaan

Jika sebelum ini kita tidak dapat mencuba atau fitting pakaian dan kasut ketika membeli-belah, namun pengumuman dalam sidang media Menteri Kanan (Keselamatan) memutuskan bahawa premis perniagaan menjual pakaian dan kasut boleh membenarkan pelanggan mencuba pakaian atau kasut untuk mendapat saiz yang sesuai.
DAPAT NASIHAT DARI KEMENTERIAN KESIHATAN

Menteri Kanan (Keselamatan), Datuk Seri Ismail Sabri Yaakob, berkata kerajaan memutuskan memberi kebenaran itu selepas mendapat nasihat daripada Kementerian Kesihatan, berikutan tiada kes positif COVID-19 yang berlaku di pusat beli belah.
“Jadi, sudah boleh kita nak mencuba baju baharu yang kita beli di bilik persalinan, tidak timbul isu lagi.

“Bagaimanapun, bagi kasut, kita galakkan sebaik-baiknya untuk pelanggan menggunakan stokin sendiri, jangan stokin yang dikongsi di kedai kasut berkenaan,” katanya pada sidang media selepas mesyuarat Jawatankuasa Khas Menteri-Menteri Berhubung Perintah Kawalan Pergerakan (PKP), di sini hari ini.

Sementara itu, Ismail Sabri berkata, ramai yang keliru berhubung isu mencuba pakaian itu sehingga menyebabkan ramai tukang jahit tidak membuka kembali perniagaan mereka kerana menyangka pelanggan mereka tidak mencuba pakaian sendiri yang dijahit.
“Peraturan tidak boleh mencuba pakaian itu adalah bagi pakaian siap seperti yang dijual di pusat membeli belah, bukan kedai jahit yang tidak dibenarkan pelanggan mereka mencuba pakaian sendiri.
“Sebenarnya operasi kedai jahit ini sudah pun dibenarkan dibuka sejak awal bersama dengan kedai menjual pakaian yang lain. Jadi, tidak timbul isu lagi,” katanya.
Sumber: Berita Harian


PKPP: Taman Permainan Dibuka, Tiada Larangan Untuk Kanak-Kanak Beriadah

Hari ini, Menteri Kanan (Keselamatan), Datuk Seri Ismail Sabri Yaakob dalam sidang media harian non-kesihatan memaklumkan tiada lagi halangan untuk kanak-kanak keluar beriadah ketika ini.
”Sekarang dah boleh. Tidak ada larangan untuk kanak-kanak beriadah. Tidak ada larangan. Taman-taman permainan sudah mula dibuka, anak-anak dah boleh keluar”

Namun, perlu diingatkan kepada ibu bapa bahawa untuk elakkan berhimpun secara beramai-ramai di kawasan riadah tersebut. Hal ini kerana, kita disarankan untuk ada penjarakan sosial, tidak berhimpit dan sebagainya.
SOP PERLU DIPATUHI

”Walaupun taman permainan sudah dibuka, tetapi SOP tetap perlu dipatuhi. Begitu juga dengan shopping complex, tidak ada tegahan yang tidak membenarkan kanak-kanak untuk pergi membeli permainan bersama ibu-bapa mereka dan sebagainya.

”Cuma saya sentiasa ingatkan jangan bawa anak-anak kerana kanak-kanak merupakan golongan yang berisiko tinggi. Jadi ibu-bapa perlulah menjaga kepentingan anak mereka walaupun mereka yang membawa anak sebagai contoh, tiada hukuman pun sebab tidak diwartakan iaitu kanak-kanak tidak boleh dibawa keluar untuk ke restoran ke atau ke shopping complex.

”Tetapi disebabkan kanak-kanak merupakan golongan berisiko tinggi dijangkiti COVID-19, maka kita galakkan untuk tidak membawa anak-anak keluar bersama-sama, itu saja,” katanya.
Ismail turut meminta ibu bapa supaya menjaga anak masing-masing ketika dibawa keluar supaya terhindar dari jangkitan COVID-19. Beliau berkata demikian ketika menjawab soalan yang bertanya mengenai saranan kerajaan terhadap isu kanak-kanak yang mungkin tertekan kerana tidak dibenarkan keluar sebelum ini.
Sumber: Berita Harian


Platform Baru unifi Ini Boleh Bantu Persiapan Raya Anda! Ramadan Tetap Ramadan, Raya Tetap Raya.

Kami yakin ramai yang rasa persiapan Ramadan dan raya tahun ni agak berbeza. Tapi, jangan biarkan ia menghalang anda untuk menikmati keberkatan Ramadan dan kemeriahan Syawal kali ini. Anda masih lagi boleh menyambut Ramadan dan Lebaran dengan meriah!

Fesyen, makanan hingga ke kelengkapan rumah, semuanya ada di unifi Ramadan Raya!

Dengan unifi Ramadan Raya, anda boleh dapatkan pelbagai barangan untuk persiapan raya. Antaranya pakaian, aksesori, kuih raya, kelengkapan rumah dan macam-macam lagilah!

Tak salah pun untuk anda zahirkan rasa teruja nak sambut raya. Maklumlah, raya kan hari kemenangan kita lepas berjaya tahan hawa nafsu selama sebulan.

Anak-anak nak makan menu bazar Ramadan PKPB ni? unifi ada list e-bazaar untuk anda!

Anda mesti tercari-cari menu kegemaran anak-anak yang selalu dijual di bazar Ramadan sepanjang PKPB ni kan? Haa, pencarian anda kini berakhir! Di unifi Ramadan Raya ada beberapa e-bazaar yang anda boleh pilih! Konsep e-bazaar ni sama saja macam bazar Ramadan biasa. Bezanya, anda buat pembelian dan pembayaran secara atas talian.
Jadi, anak anda dah tak perlu nak sedih-sedih konon tak dapat merasa menu kegemaran bazar Ramadan mereka. Yang menariknya, e-bazaar ni bukan hanya di KL tapi ada juga di Johor, Sabah, Sarawak dan Selangor.
Raya lagi meriah dengan baju baru! Jom tengok apa yang ditawarkan

Baju lelaki, wanita dan kanak-kanak semuanya ada. Anda hanya perlu pilih mana yang berkenan di hati. Yang pastinya, kebanyakkan jenama yang ada di platform ini jenama lokal tau. Jadi, sambil membeli anda juga dapat menunjukkan sokongan kepada jenama-jenama tempatan yang ada di Malaysia ni!
Sesi virtual bersama artis. Boleh buat projek DIY & cuba resipi sama-sama!

Sesi virtual Ramadan Raya ini boleh menguatkan lagi ikatan sesama umat dan boleh menaikkan semangat sepanjang tempoh PKPB. Ini kerana, unifi nak membantu anda untuk merasakan Ramadan dan Syawal kali ini tetap sama macam Ramadan dan Syawal yang terdahulu!
Dengan sesi virtual bersama artis, anda boleh cuba pelbagai resipi dan projek DIY yang menarik bersama mereka tau.
Kalau anda nak tahu artis apa yang akan dijemput, boleh tengok jadual di bawah ni!
Kebudayaan:
Host: Radin
Tetamu:

Issey – 20 Mei, 1pm
Sam Bunkface – 20 Mei, 10pm

Perdagangan:
Host: Yaya Zahir
Tetamu:

Betty Rahmad – 15 Mei, 4pm
Izzue Islam – 15 Mei 10pm
Ummi Nazeera -22 Mei, 4pm
Hazeman – 22 Mei, 10pm

Gaya Hidup:
Host: Yasmin Hani
Tetamu:

Diana Danielle – 16 Mei, 3pm
Zulin Aziz – 16 Mei, 10pm
Saharul Ridzwan – 19 Mei, 3pm
Kamal Adli – 19 Mei, 10pm

Kerohanian
Host: Hafiz Hamidun
Tetamu:

Mawi- 18 Mei, 4pm
Ustaz Fakhrul UNIC – 18 Mei, 10pm

Yang bestnya, sesi virtual ini bukan ada satu topik saja tapi akan dipecahkan kepada 4 kategori. Topik pertama ialah Budaya, yang akan dihostkan oleh Radin. Artis jemputanya ialah Issey dan Sam Bunkface. Kategori kedua ialah Perdagangan yang akan dihostkan oleh Yaya Zahir. Artis yang terlibat ialah Betty Rahmad, Izzue Islam, Ummi Nazeera dan Hazeman!
Kategori ketiga pula melibatkan Gaya Hidup. Dihostkan oleh Yasmin Hani, sesi ini akan melibatkan artis-artis seperti Diana Danielle, Zulin Aziz, Saharul Ridzwan dan Kamal Adli. Kategori Kerohanian pula akan dihostkan oleh Hafiz Hamidun. Ada Mawi dan Ustaz Fakhrul UNIC tau!
Jual barangan lokal? Jadi, peniaga SME bolehlah join platform ni?

Ya! Boleh! unifi mengalakkan para lokal vendor untuk sertai unifi Ramadan Raya bagi memeriahkan dan memberi lebih banyak pilihan kepada pembeli. Hanya daftar di link ini!
Platform ini sememangnya untuk membantu pengguna dan juga penjual untuk membeli belah dengan lebih senang ketika PKPB.
Tak cukup data nak tengok unifi Ramadan Raya? Anda sekeluarga boleh nikmati sehingga 999GB* hotspot untuk RM59 saja!

Walapun perintah berkurung kini dilonggarkan, tapi kebanyakkan masa rakyat Malaysia diwajibkan untuk duduk di rumah dan hanya keluar bila perlu. Tak kurang juga yang terpisah dari keluarga dan duduk bersendirian. Jadi, internet dah jadi peneman anda panggil akrab ketika PKPB.
Risau internet anda tak cukup? Haa, unifi ada tawarkan pakej gempak untuk anda! Pengguna unifi kini boleh nikmati sehingga 999GB* data hotspot LTE pada harga RM59 saja! Lebih mudahlah anda nak shopping di unifi Ramadan Raya, bekerja dari rumah atau nak hubungi yang tersayang.
*Tertakluk kepada terma dan syarat
Anda kena cepat dan rebut peluang keemasan ini sekarang sebab tawaran ini terhad ketika PKPB saja. Untuk maklumat lanjut mengenai 999GB hotspot, anda boleh klik di sini.
Jangan lupa untuk singgah membeli belah di unifi Ramadan Raya! unifi mengucapkan salam Aidilfiti buat anda. Ramadan tetap Ramadan, Raya tetap Raya!


‘Playing Tourist In KL’ – Ini 6 Aktiviti Menarik Yang Anda Boleh Buat Bersama Bestie!

Dapat berjalan dengan kawan-kawan memang seronok tapi biasanya kita hanya pergi tengok wayang, karaoke dan balik. Betul tak? Apa kata lepas ni, korang plan seharian untuk berjalan di sekitar Kuala Lumpur dan lakukan enam aktiviti menarik di bawah dengan bestie.
Tak payah pergi jauh-jauh, dalam Kuala Lumpur pun boleh buat macam-macam dan memori yang dicipta bersama sudah tentunya akan sentiasa diingati.

Baca juga: Ini 7 Hotel Dengan ‘View’ KLCC Harga Bawah RM500/RM1000 Satu Malam Di KL
INI 6 AKTIVITI MENARIK YANG KORANG BOLEH BUAT BERSAMA BESTIE
1. KL HOP ON KL HOP OFF

Kredit: Loopme Malaysia

Bandar Kuala Lumpur merupakan tarikan utama buat mereka yang tinggal di luar dari negeri itu. Pelbagai tarikan menarik boleh dikunjungi dan dicuba untuk mengisi masa lapang.
Bagi mereka yang memilih untuk menikmati keindahan malam di Kuala Lumpur, apa kata anda mencuba bas KL Hop On Hop Off. Sambil pusing-pusing Kuala Lumpur dan menikmati suasana malam selama dua jam di atas bas. Menariknya! Jom cuba..

2. PETROSAINS
Tak lengkap percutian kalau tak singgah ke Petrosains KLCC. Memang menarik dan confirm anak-anak suka kerana pelbagai aktiviti boleh dicuba. Paling seronok sekali sudah tentunyaa anak boleh belajar sambil bermain bersama ibu bapa. Harga tiketnya murah sahaja berbaloi dengan aktiviti yang disediakan.

3. MECANTING BATIK
Selain berjalan di sekitar Kuala Lumpur, apa kata anda cuba aktiviti mencanting batik di Pusat Pelancongan Malaysia (MaTiC). Sangat menyeronokkan dan pengalaman berharga buat yang tidak pernah mencuba. Murah sahaja harganya dan boleh cuba di Te’ja Studio KL.
Kredit: Teja.KL
Kredit: Teja.KL
4. TUFTING
Tufting merupakan aktiviti terbaharu digilai oleh remaja sekarang. Aktiviti tufting adalah menghasilkan permaidani berumbai menggunakan benang khas yang disediakan. Meskipun harganya agak mahal tetapi berbaloi dengan harga dan banyak lokasi boleh anda pilih yang ada di sekitar Kuala Lumpur. Yang ni mesti cuba tau!
Kredit: Klook
5. PASAR SENI

Pasar seni antara kawasan tarikan pelacongan luar dan anda memang wajib datang ke sini bersama bestie. Dari A-Z semua ada dan paling best sekali kedai makan di sekitar pasar seni semuanya sedap serta berbaloi.  Selain membeli-belah, pelbagai aktiviti boleh dilakukan di sini. Memang tak rugilah masa dan tenaga anda jika ke pasar seni.
Kredit: The Edge Market
6. KL CAT PLAYGROUND
Jika anda pencinta kucing jangan lepaskan peluang untuk ke KL Cat Playground yang terletak di Sunway Putra Mall. Berharga RM15 untuk kanak-kanak dan dewasa, anda boleh menghabiskan masa selama satu jam bermain bersama si bulus.

Wow! Menarik betul semuanya. Memang tak cukup kalau satu hari nak singgah semua tempat. Mana satu nak pergi dulu ni?


PM Perkenal Pas Keluarga Malaysia Untuk Perjalanan Tanpa Had, RM15 Untuk 4 Orang

Perdana Menteri, Datuk Seri Ismail Sabri Yaakob baru-baru ini melancarkan Pas Keluarga Malaysia. Hal ini untuk menggalakkan lahi rakyat menggunakan pengangkutan awam. Pas perjalanan itu membolehkan setiap keluarga warga Malaysia seramai empat orang dalam satu kumpulan.
Baca juga: KWSP Lancar Skim i-Sayang Tahun Depan, Pemindahan Sukarela 2% Akaun Suami Ke Isteri

PM PERKENAL PAS KELUARGA MALAYSIA, RM15 UNTUK 4 ORANG
Lebih menarik lagi, pas tersebut akan dijual dengan harga berpatutan iaitu RM15 sahaja dan boleh mula membeli pada 1 Disember 2021 ini. Dengan adanya Pas Keluarga Malaysia, rakyat Malaysia boleh menikmati perjalanan satu hari tanpa had pada hari Sabtu, Ahad dan cuti umum dengan menggunakan perkhidmatan seperti:

Transit aliran ringin (LRT)
Transit aliran massa (MRT)
Monorel
Bas Rapid Transit-Laluan Sunway

“Ini bermakna setiap seorang di dalam kumpulan ini hanya membayar RM3.75 untuk menggunakan perkhidmatan LRT, MRT, Monorel dan BRT di bawah kendalian Rapid KL sepanjang hari.

“Inisiatif pengenalan Pas Keluarga Malaysia ini bertujuan menggalakkan keluarga Malaysia beriadah, bersiar-siar dan menghabiskan masa berkualiti dengan orang tersayang.

“Mereka juga boleh mengunjungi pusat-pusat beli belah atau tempat-tempat menarik yang terdapat di sekitar jaringan pengangkutan awam di Kuala Lumpur dan Selangor,” katanya.
Beliau yakin dan percaya kemudahan pengangkutan awam yang efisien dan ketersambungan adalah penting bagi mobilisasi Keluarga Malaysia. Jadi, buat anda yang tinggal di Lembah Klang, jangan lupa ambil peluang untuk menikmati keindahan ibu kota!
Sumber: Astro Awani


PM Tegaskan Tiada Lagi Sekatan Pergerakan Rakyat

Datuk Seri Ismail Sabri Yaakob menegaskan kerajaan tidak lagi melaksanakan sekatan terhadap pergerakan rakyat serta sektor ekonomi, sebaliknya akan memberi lebih banyak kelonggaran dalam menghadapi penularan Covid-19.
Kerajaan kini juga telah mengambil pendekatan lebih teratur serta tidak terlalu keras, dengan berpandukan nasihat oleh Kementerian Kesihatan (KKM), terutama berkaitan prosedur operasi standard (SOP).

Baca juga: Ditanya Mengenai Lockdown, Ini Jawapan KJ Kepada Orang Ramai
PM TEGASKAN TIADA LAGI SEKATAN PERGERAKAN RAKYAT

Menurut laporan BH Online, kerajaan kini lebih memberi tumpuan untuk mengurankan kes dan pada masa yang sama mahu memulihkan ekonomi.

Tambahnya juga, pemberian dua dos serta penggalak vaksin Covid-19 selesai, kelonggaran SOP akan diberikan seperti nasihat KKM.
“Dua hari lalu, kerajaan sudah mengumumkan tidak lagi melaksanakan Perintah Kawalan Pergerakan (PKP) untuk menyekat pergerakan rakyat. Tiada lagi istilah menyekat pergerakan dari daerah ke daerah serta dari negeri ke negeri lain,” jelasnya.

Bagaimanapun, sempadan Malaysia masih ditutup berikutan kes COVID-19 di negara luar masih tinggi dan industri pelancongan belum dibuka sepenuhnya walaupun pelancongan domestik sudah beroperasi semula.
“Justeru, kita berhati-hati walaupun sudah memulakan Laluan Perjalanan Vaksinasi (VTL) dengan Singapura.
“Kita juga sedang membincangkan VTL dengan Indonesia. Sepatutnya, VTL ke Thailand juga dilaksanakan tetapi kes meningkat, maka kita menggantung pergerakan ke luar negara ini dulu,” jelasnya.
Katanya, pelancong antarabangsa belum dibenarkan memasuki Malaysia, dan industri itu masih memerlukan bantuan kerajaan dengan pemberian subsidi upah masih diteruskan kepada industri pelancongan negara.

Pembukaan semula sektor ekonomi menyebabkan keadaan ekonomi bertambah baik, malah pelaburan langsung asing (FDI) dan nilai dagangan meningkat dengan kini mencecah RM2 trilion, manakala pertumbuhan ekonomi tahun ini dijangka meningkat 5.5 hingga 5.6 peratus.
“Ada yang menyatakan perniagaan akan ditutup, justeru dua hari lalu, saya mengumumkan kita tidak tutup. Boleh balik kampung pada raya ini dan sambutan ‘balik kampung’ sangat tinggi sekali,” tambahnya.
Sumber: BH Online


Poh Kong Ampang Point Tawar Promosi Hebat, Ini Waktu Paling Sesuai Untuk Anda Berhias Sempena Raya!

Anda yang gilakan barang kemas dan suka berhias, boleh berkunjung ke Poh Kong Ampang Point bermula hari ini hingga Raya nanti kerana mereka mengadakan promosi Purchase with Purchase (PWP) dengan harga runtuh!
Beli barang kemas dan dapat beli lagi satu barang kemas dengan harga lebih murah? Biar betul?

Tawaran ini membolehkan anda membeli rantai dan cincin Poh Kong dengan harga lebih murah berbanding biasa. Memang sesuai lah buat anda yang sedang mengumpul koleksi dan membuat persiapan raya kan? Caranya..
Beli sebarang barang kemas berlian atau permata di Poh Kong dan secara automatik anda layak untuk membeli dua item ini dengan harga eksklusif:

Rantai emas putih @ RM99 (NP RM139)
Cincin emas kuning @ RM699 (NP RM999)

Bukan itu saja, koleksi sempena Raya pun ada!

Selain promosi PWP, Poh Kong juga memperkenalkan koleksi Raya iaitu Bunga Raya Collection sempena Aidilfitri ini! Lebih 20 koleksi emas 916 boleh dipilih dari motif ‘Bunga Raya’ yang menjadi kebanggan Malaysia selama ini. Anting-anting, cincin, rantai dan banyak lagi aksesori sememangnya cantik-cantik! Boleh lah anda padankan dengan tema dan corak baju raya tahun ini kan?
Beli barang kemas dapat hadiah lagi? Bestnya!

Lagi best jika anda shopping sakan di Poh Kong, satu set ‘Piring Hidangan Eksklusif’ menanti anda. Wah! Cantiknya! Berkilau-kilau macam emas, mesti tetamu korang kagum raya ni kan? Cepat! Sementara stok masih ada! Nak tahu lebih lanjut cara mendapatkannya? Segera kunjungi Poh Kong Ampang Point hujung minggu ini!
Jika anda tidak tahu di mana lokasi Poh Kong Ampang Point, kami sertakan peta dari Google Maps untuk memudahkan anda. Layari Facebook Poh Kong Jewellers untuk mengetahui update terbaru mengenai promosi dan koleksi terbaru dari mereka.
Happy shopping!


Pokok Cili Kena Serangan Perosak? Guna Air Semburan Rebusan Bunga Cengkih, Menjadi!

Siapa saja yang tidak mahu tanamannya hidup subur, cantik dan bebas dari serangga perosak, betul tak? Lagi-lagi serangga perosak seperti bena putih dan parasit yang sentiasa merosakkan tanaman cili padi.
Disebabkan itu, saudara Khairulazani Bin Hassan Sabery yang pernah berhadapan masalah ini telah berkongsikan petua dari orang ramai yang membantunya dulu. Air semburan tanaman yang dibuat dari rebusan bunga cengkih ternyata memulihkan pokok cilinya dari masalah serangga perosak tersebut.

Baca juga: Baru Nak Berjinak Dalam ‘Dunia Tanaman’? Ini 6 Jenis Tanah Yang Anda Perlu Tahu, Barulah Hidup Subur!
AIR REBUSAN BUNGA CENGKIH BANTU MENGHALAU BENA & PARASIT TANAMAN

Hari itu dah macam putus asa dah dengan pokok cili padi ni. Kena serangan bena dan parasit yang jenis sedut bendalir pokok tu.

Terima kasih yang bagi petua air semburan rebusan bunga cengkih. Menjadi! Sekarang dah berbunga dan berbuah dah, terima kasih.
Tambahan: Saya kongsi cara saya buat.
CARA BUAT AIR SEMBURAN TANAMAN DARI REBUSAN BUNGA CENGKIH

BAHAN-BAHAN:

Segenggam bunga cengkih.
1 liter air.

CARA PENYEDIAANNYA:
1. Saya ambil segenggam bunga cengkih.
2. Kemudian, rebus dengan 1liter air. Rebus dalam 15 minit ke 20 minit.
3. Setelah itu, biarkan ia sejuk.
WAKTU PENYEMBURAN AIR REBUSAN BUNGA CENGKIH PADA TANAMAN CILI:

Esoknya boleh semburkan air ini, saya buat malam. Sembur pula permulaan, 2x sehari pagi dan petang selepas siram pokok. Saya buat 2-3 hari je.
Selepas itu, saya buat seminggu sekali je dalam 2 minggu. Ini dah sebulan tak buat, Ahamdulillah okay. Ingat minggu depan nak buat lagi.
P/S: Sembur secara rata tau, atas bawah depan belakang yang ada bena tu sembur kan.
Sumber: Facebook Khairulazani Bin Hassan Sabery via Berkebun Untuk Beginner


Pokok Daun Kari Selalu Kena Masalah Bintik Hitam, Rawat Guna Cara Ini!

Sebut sahaja daun kari sudah pastinya kita membayangkan aromanya ketika digunakan untuk masak gulai atau kari. Bukan itu sahaja, ia juga digunakan dalam pelbagai jenis masakan sebab itulah pokok daun kari ini akan ditanam di setiap rumah supaya lebih mudah.
Tetapi, perasan tak daun pokok kari ini akan sering mempunyai masalah bintik hitam dan bila kita nak guna untuk masak pun jadi terganggu. Oleh itu, ini cara nak rawat masalah bintik hitam pada daun kari bila ianya terjadi.

Baca juga: Cara Tanam Pokok Buah Lemon Guna Teknik ‘Sunat’
POKOK DAUN KARI SELALU KENA MASALAH BINTIK HITAM, RAWAT GUNA CARA INI
1. Buang semua daun yang ada bintik hitam ini. Jangan terlalu banyak cantas dahannya kerana ia akan menjangkiti daun lain.

2.Selepas cantas, siram pokok tersebut seperti biasa. Lakukan juga proses untuk suburkan kembali pokok seperti siram dengan air beras, air ikan atau kulit bawang. Boleh juga gunakan baja organik.

3.Selepas lebih kurang dua minggu, tunas baharu akan tumbuh. Elakkan letak pokok di tempat yang redup kerana ia juga salah satu punca pokok mengalami masalah bintik hitam.

4.Selepas sebulan daun pokok akan merimbun, buat semburan untuk elakkan serangga yang boleh dibuat sendiri atau semburan cuka kayu. Ini bagi mengelakkan kejadian sama berulang.

Sumber: Nursyaha MH via Berkebun D Rumah


Pokok Merbau Diisytihar Pokok Kebangsaan Malaysia. 5 Fakta Rakyat Malaysia Kena Tahu

Setisp kita mesti tahu kan, bunga kebangsaan Malaysia ialah Bunga Raya.
Terbaru, Pokok Merbau (Malacca Teak atau Instia Palembanica) pula telah dipilih sebagai Pokok Kebangsaaan Malaysia.

Perkara itu diumumkan oleh Perdana Menteri Tun Dr. Mahathir bin Mohamad ketika merasmikan Pameran ‘Hutan Kita’ di Menara Kuala Lumpur pada 22 Ogos lalu.
Jom ketahui serba sedikit tentang pokok ini dan mengapa ia dipilih sebagai Pokok Kebangsaan Malaysia.

5 Fakta Tentang Pokok Kebangsaan Malaysia
1. Asal Usul
Merbau atau malacca teak (Intsia palembanica) merupakan spesies daripada kaum kekacang (famili Fabaceae).

Ia dijumpai secara meluas di Semenanjung Malaysia, Sabah dan Sarawak terutamanya di pinggir sungai dalam hutan tanah pamah sehingga altitud 1,000 m.
Foto Kredit: forestnews.cifor.org
2. Simbol Kepentingan Hutan Kepada Negara
Pokok merbau dipilih menjadi Pokok Kebangsaan Malaysia sebagai lambang keutuhan integriti hutan negara, hasil daripada pengurusan secara mampan serta usaha pemuliharaan khazanah biodiversiti Malaysia.
Pokok Merbau juga merupakan simbol kepentingan hutan kepada pembangunan industri dan ekonomi negara.

3. Ciri-ciri Pokok Merbau
Pokok merbau boleh tumbuh setinggi 50meter, dan akar banirnya saja boleh mencecah hingga 4meter tinggi.
Diameter batang pokok merbau pula boleh tumbuh sepanjang 1.5meter.
Daun pokok merbau berbentuk bujur, tebal, dan berkilat dengan bunga berwarna putih kekuningan.
Buahnya pula berbentuk leper, bujur panjang dan berwarna coklat kehitaman apabila masak.
Foto Kredit: asianplant.net
4. Keunikan Kayu Merbau
Kayu merbau merupakan kayu keras berat (heavy hardwood) yang berkualiti tinggi.
Kayunya tahan lama, tahan serangan anai-anai dan ianya terbukti dengan penemuan artifak-artifak purba daripada kayu ini yang terdapat di Gua Agop Bata Tulug, Kinabatangan Sabah.
Pokok tersebut dikatakan telah berusia hampir 900 tahun dan masih kukuh berdiri.
Infografik oleh BERNAMA
5. Kegunaan
Disebabkan kualiti dan ketahanan kayu pokok ini, pokok merbau sesuai dijadikan bahan binaan seperti lantai, manakala bintik-bintik berwarna emas sepanjang ira kayunya pula menyerlahkan lagi keunikannya untuk dijadikan produk hiasan serta kelengkapan rumah seperti perabot.

Setem Komemoratif Dilancarkan
Sempena pengisytiharaan ini, Kementerian Air, Tanah dan Sumber Asli (KATS), FRIM dan Jabatan Perhutanan Semenanjung Malaysia (JPSM) telah menghasilkan setem komemoratif bagi meraikan pelancaran merbau sebagai Pokok Kebangsaan Malaysia.
Setem keluaran terhad ini dijual di Pusat Informasi Pelawat (VIC) FRIM, Kepong  dengan harga RM40 satu lembaran.

Jadi lepas ni kalau orang tanya apa pokok kebangsaan Malaysia, kena tahulah ya!


Lelaki Ini Kongsi Info Jenis Pokok Keladi Viral, Baru Senang Nak Pilih & Jaga!

Setiap kali Perintah Kawalan Pergerakan (PKP) pasti ada sahaja hobi atau idea baharu yang diwujudkan oleh orang ramai untuk mengisi masa lapang. Antara yang viral dan menjadi pilihan ialah pokok keladi. Pokok keladi dijual dengan harga mencecah ribuan ringgit kerana menjadi buruan ramai.
Jadi, bagi anda yang baru berjinak dalam dunia tanaman, jom kenali jenis-jenis bunga keladi. Barulah senang lepas ni kalau nak tanam. Ilmu dah ada..

Baca juga: Mudah Je Tanam Pokok Bendi, Tak Payah Jaga Lama Tapi Hasil Berbaloi!
LELAKI INI KONGSI INFO JENIS POKOK KELADI VIRAL
Jom tambah ilmu kenali adik beradik keladi:

1. KELADI KAMPUNG

Mudah Jaga, Cepat Besar, Mudah Rimbun, Corak Daunnya Kurang kecantikan sedikit daripada Keladi Bandar, senang beranak.
2. KELADI BANDAR (HYBRID)

Sukar Jaga, Lambat Membesar, Sukar Rimbun, Corak Daunnya Sangat Cantik, Pengcahayaan 70%, Penyiraman cukup sekadar melembabkan tanah, susah beranak.
3. ALOCASIA

Agak sukar jaga, Cepat Membesar (bergantung size pasu).corak daunnya mempunyai urat yang tegas dan tegang, lebih kearah menegak daripada merimbun, selagi akarnya x penuh pasu selagi tu lah dia x mau berenak. Penyiraman sekadar melembabkan tanah.
4. COLOCASIA

Paling senang jaga, nak air banyak, sesetengah nak panas terik dan sesetengah nak panas 50% sahaja, senang beranak, daunnya besar2 kalau akarnya sudah menjalar dimerata tempat.
5. MONSTERA

Indoor Plant, 100% Teduh namun ada matahari juga, daunnya kehijauan selalunya, daunnya suka terkoyak dengan semula jadi, jenih menjalar. Penyiraman sekadar melembabkan tanah.
6. BEGONIA KAMPUNG

Senang dijaga, suka tempat teduh, daunnya tak sebesar macam keladi-keladi lain, penyiramannya 2 kali sehari pagi dan petang, corak daunnya kurang cantik jika berbanding dengan begonia bandar. Boleh dibiakkan melalui daun yang matang.
7. BEGONIA BANDAR

Sukar jaga, terlebih air automatik K.O, daunnya sangat cantik, daunnya tidak sebesar pokok keladi yang lain, boleh biakkan melalui daun yang matang.
8. SYGONIUM KAMPUNG

Di kampung merata tempat ada, daunnya kurang cantik berbanding dengan sygonium bandar, jenis menjalar, penyiramannya 2 kali sehari pagi dan petang, cara pembiakkannya potong batangnya yang mempunyai akar dan tanam pasu atau direct tanah.
9. SYGONIUM BANDAR

Agak suka ditemui, harga meletup, jenis menjalar, cara pembiakan potong bahagian batang yang mempunyai akar dan tanam di pasu atau direct tanah.
10. ANTHURIUM/KUPING GAJAH

100% nak teduh, Penyiraman sekadar melembabkan tanah sahaja, daunnya seakan sama namun size atau lebar daunnya yang membezakan mereka, daunnya mempunyai line putih yang berbentuk telinga gajah dan daunnya kehijauan tua yang sangat cantik, cara pembiakkannya potong ubinya dan tanam dalam pasu dan lakukan kaedah pengewapan untuk cepat keluar tunas baru.
11. CALATHEA

Jenis nak 100% teduh, penyiraman 2 kali sehari pagi dan petang, jenis yang suka duduk berdekatan dengan pokok2 lain (jenis nak berkawan), lebar daunnya bergantung size pasu, senang beranak.
12. AGLONEMA

Batang menegak, Daunnya pelbagai corak yang menawan, susah beranak, 100% nak teduh, penyiraman sekadar melembabkan tanah sahaja, cara pembiakan kena potong ubinya dan lakukan kaedah pengewapan.
Sumber: Facebook Tengku Aiman


Cara Bersihkan Pokok Lidah Buaya Supaya Boleh Dimakan, Sedap!

Pokok lidah buaya atau lebih mesra disapa Aloe Vera sangat terkenal penggunaannya dalam rawatan kecantikan yang memberi pelbagai manfaat kepada kulit, rambut dan badan manusia. Ciri-ciri tumbuhan ini tidak mempunyai batang, berdaun tebal, dan berwarna kelabu kehijauan.
Selain untuk kecantikan, pokok lidah buaya juga digunakan dalam perubatan. Namun, ramai tidak tahu isinya putih seperti jeli itu juga boleh dimakan tetapi haruslah dicuci dengan berhati-hati dan sebersih-bersihnya kerana lidah buaya mengandungi racun gatal.

Baca juga: Resepi Laba Garlic Viral! Bila Tengok Mukbang Rupanya Ini Rakyat China Selalu Makan
CARA BERSIHKAN POKOK LIDAH BUAYA SUPAYA BOLEH DIMAKAN, SEDAP!

Jika anda ingin tahu bagaimana bersihkan pokok lidah buaya dengan betul, ikuti panduan yang dikongsikan oleh Puan Melissa Hasim.

Masak lidah buaya darat hari ini.
PANDUAN BERSIHKAN POKOK LIDAH BUAYA DENGAN BETUL
1. Kalau dah potong biarkan lah seharian ke kan sejam dua ke biar racun gatal dia keluar.

2. Warna kuning-kuning gitu potong, buang lah.

3. Selepas itu, kupas kulit buaya tu. Ooiii ini kulit buaya tak laku tak boleh buat bag ke tali pinggang.
4. Lepas dah kupas, nak dadu ke nak potong besar mana saiznya ikut lah korang punya cita rasa.

5. Cuci-cuci dengan air mengalir sampai bersih. Ulang-ulang lah nanti lendir dia hilang semua. Jadi macam nata de coco gitu.
MASAK POKOK LIDAH BUAYA UNTUK PELBAGAI GUNA
Lepas dah cuci bersih tak reti nak masak?
1. Rebuslah dan tambah daun pandan.

2. Nak tambah gula batu pun boleh.
3. Dah siap sejukkan. Simpan peti.

Korang boleh buat topup dalam semua jenis jus ke kordial ke kan. Macam-macam lah boleh buat. Kalau malas nak masak lepas cuci simpan peti buat masker nanti muka korang flawless gitu. Jeragat pun pudar. Bye bye…
Menjengah di ruangan komen pula, ramai juga yang belum tahu pokok lidah buaya boleh dimakan dan ada juga yang berkongsikan menu pokok lidah buaya. Sangat menyelerakan untuk dicuba!

Ingat ya, perhatian perlu diberikan ketika membersihkan pokok lidah buaya. Hilangkanlah racun gatal itu sebaiknya. Semoga bermanfaat perkongsian ini kepada semua.
Sumber: Facebook Melissa Hasim via Masak Apa Hari Ni.. (MAHN)